text:
Myenmung gaw shaning 1948 hta British a lata kaw na shanglawt lu wa saga ai. Raitimung sharaw a n-gup kaw na lawt lu sai ngu yang grau matse ai Myen hpyen asuya a lata de bai shang mat wa saga ai. Shing re ai majaw dai shaning jang Mon, Kayah, Pa-O myusha ni shawng asuya hpe rawtmalan hpang wa masai. Hpang shaning 1949 hta Kayin myusha ni rawtmalan wa ma yang aten kadun laman Yangon mare hta lai nna Myenmung ting hpe zing la kau lu masai. Dai shaloi U Nu gaw Sama Du Wa Sin Wa Nawng hpe nhtoi kadun mi Defence Minister lit gan jaw nhtawm Kachin hpyendap ni hpe shang gasat shangun ai marang e, U Nu asuya hpe asak matut ya wa saga ai.
Dai shaning 1949 hta U Nu gaw Du Kaba Lahpai Naw Seng hpe Toungoo na Kayin rawtmalan hpung ni hpe sa shamyit kau na matu shangun dat ai. Du Kaba gaw tinggyeng lu lawm lam n myit ai sha, myusha ni awmdawm shanglawt lu na matu Toungoo du ai hte hpu nau Kayin hpung hte jahkrup la nhtawm U Nu asuya hpe mahtang ninghkap gasat wa sai. Aten kadun laman Toungoo kaw nna Nam Hkam du hkra myihprap zawn lawan ai hte gasat zing lung wa ai hkrun lam kaw U Nu a hpyendap 10 jan jahkrat tawn ai May Myo hpe pala langai pyi n kapaw shangoi ai zing la wa sai. Shingrai Du Kaba a atsam hpe tai hpyen ni pyi n shakawn yang n nga lu ai atsam hpe madun wa sai.
Nam Hkam du ai shaloi tinggyeng akyu ara hpe myit marin ai tinang myusha ni nan htingbai htingna jawm jaw ma ai hta hkan nna kade n-gun kaba ai tai hpyen ni htap hte pat shingdang tawn nhtawm jawm gasat timung Du Kaba gaw gasat poi shagu kaw apyaw sha dang la wa sai. Raitimung tai wa a shingna sa tai ai tinang myusha ni a hpaji hpe gaw asum nkam jaw timung ndum shami jaw ra ai hkrai rai wa sai. Shingrai awmdawm ahkaw ahkang lu ai mungdan hpe gaw-gap lu na mahka shi a hpang hkan nkau hpe “Ngai Miwa mung kaw nrung sa shagreng la nna shata 6 laman bai nhtang wa na. Daini na ten hta rai n shakre lu ai myusha magam bungli hpe dai shaloi jawm shakre la ga. Nanhte shabrang ni ngangkang ai myit hte la magang mu” nga nna htet kau da let kaga hpang hkan hpyenhpung marai 346 hte 1950 April 15 ya shani Munggu makau na Miwa hkran "Shari Bangdap" ngu ai Jinghpaw kahtawng hku Miwa mung de shang bang wa sai.
KIA RAWTMALAN HPANG
Du Kaba Lahtaw Zau Seng gaw Du Kaba Naw Seng htet da ai hte maren Kayin rawtmalan hpung kaw shang lawm let la nga nu ai. 10 ning tup la nga timung Du Kaba Naw Seng kaw na kaning re ai shiga mung nna lu ai majaw 1961 February 5 ya shani KIA rawtmalan hpang dat sai. Shi hpe tai hpyen ni kade gyam timung nlu ai hpe hpang jahtum shi gaw tinggyeng lu lawm lam hpe myit marin nna tai wa a lagaw lata sa tai ya ai tinang myusha ni a lata kaw hkrat sum mat sai.
Tinang amyu ni hta lareng ai myusha ni ram ram nga wa sai. Ram ai hta tinggyeng lu lawm lam a matu tai hpyen wa a lagaw lata tai ya ai maga de ram ai, nkau gaw tinang a amyu hte mungdan a matu ram ai ni rai nga ai. Du Kaba Lahpai Naw Seng gaw mungkan kaw hpyen gasat ram htum ai ni hta na grau ram ai myutsaw mungtsaw ningbaw rai wa sai. Raitimung, tinggyeng lu lawm lam hta myit marin ai myusha nkau a majaw awmdawm ahkaw ahkang hpringtsup ai mungdan hpe gaw-gap lu na mahka e, shi a rawtmalan hkrun lam hpe yit kau ra mat nu ai.
MYENMUNG TING HPE TARA SHANG MADU AI KADAI
Dai ni na ten hta Myenmung kata kaw shanu nga ai myusha ni gaw myu bawsang 8 rai nna, dai amyu ni hta na myu 7 gaw Mongolia kaw na nga pra wa ai ni rai ma ai. Myen amyu langai sha India kaw na hpyen hprawng hprawng wa ai hpu nau marai 2 gaw Dagong kaw sa du ma ai. Htawm e shan nau kaw na nga pra wa ai ni hpe Myanmar nga nna shamying la let dai amyu ni a labau kaw "MYANMAR ATSA DAGONG KA" nga nna matsing sumhting wa masai.
Shanhte a akyang gaw kaga myusha ni hta laklai ai amyu ni rai nna, angwi ngwi bum nga masha ni yawng a ginra ni hpe zing la nhtawm uphkang wa ma ai majaw bum nga masha ni a ginra mahkra hpe "Myanmar" nga nna shamying la wa masai. Dai majaw "Dagong" ngu ai ginra kaji hta jan nna Myenmung ngu ai ginra yawng a madu majing ni gaw bumnga masha myu 7 ni rai ga ai. Raitimung, anhte bumnga masha ni gaw tinang a mungdan hpe makawp maga yureng uphkang lam hta naw ningra ai ni rai nna, Myen ni sa gashun uphkang ai hpe hkam la wa masai. Dai ni na ten hta anhte gaw mungdan uphkang lu ai atsam rawng shajang saga ai. Tinang myusha ni madu wa yu sai ginra hpe masat la nhtawm awmdawm ahkaw ahkang lu ai mungdan hpe tara shang uphkang na ten du sai.
Shing re ai masa amyu myu hta hkan nna dai ni na anhte myutsaw mungtsaw myusha ni gaw damlada ai hkam la lam hpe masat tawn nhtawm prat hte htap htuk ai mungdan amying shingteng hpe myit hkrum mangrum rai jawm shagrin la ra saga ai. Ndai ten hta mungdan kata na mabyin masa hte grupyin maigan mungdan ni a hkam la ai ningmu ni gaw mai kaja awngdang wa na maga de shanang wa nga sai. Mungkan kaw hpang jahtum mungdan gaw-gap wa ai East Timor shanglawt lu na matu Lawyer galaw ya wa ai salang Mr. Philip Smyth hpe Melborne kaw hkrum shaga yu ai zawn South Sudan, North Sudan nga nna mungdan lahkawng hku ginhka garan wa sai. Dai shaloi Africa mungdan 54 hpe woi ningbaw wa ai Chairman of African Union mung rai, President of Nigeria mung rai, re ai Mr. Olusegun Obasanjo hpe Legos mare kaw hkrum ai shaloi mungdan nnan gara hku gaw-gap la mai ai lam tsun dan wa ai.
Myen a labau hpe yu yang, Anorahta, Bayinnong, Alongphaya lakhtak ni hta bumnga masha ni hpe shamyit kau na matu prat 1, 2, 3 nga nna shakut wa ma yang Pyu, Kanyan, Tet zawn re ai myu kaji ni hpe Myen amyu maga de shabyawng la lu masai lam shanhte a labau kaw mu lu nga ai. Myenmung hpe British ni sa zing la ai ten hta bumnga masha ni hta na grau kaba ai Mon, Kayin, Kayah, Arakan myu 4 sha ngam nga masai. Dai hpang Shan, Kachin, Chin ginra ni hpe matut zing jat la ai marang e, bumnga masha myu 7 byin wa nna ginra mung grau damlada wa sai.
Dai majaw hpang jahtum na ndai prat 4 kaw bumnga masha myu 7 yawng hpe Myen amyu maga de shabyawng la ai masing lawan awngdang ra sai nga ai. Dai masing awngdang na matu ladat amyu myu lang wa ma ai rai yang, dai ni na ten hta shanhte a asuya kata kaw mung, hpyendap kaw mung, mungmasa party ni kaw mung, ayai aya dumbru dumbra byin wa hkra dasang shalat la ai hta n-ga, rawtmalan hpung ni hpe mung dumbru dumbra byin shangun wa masai. UNFC kaw na rawtmalan hpung 8 hpe garan la nna kaga hpung ni hpe mung mahkrun jahtuk la let dumbru dumbra shabyin dat masai. Nga rim mayu yang, hka hpe hkanu hkra shalau ai ladat lang wa masai. Shanhte yaw shada tawn ai madang kaw du jang, shanhte shada kahkyin gumdin la nhtawm shanhte a matu awngdang wa lu na mahtai hpe shu la na mahkrun jahtuk nga ma ai ngu maram ai. Shingrai, gaphkat jahkring myit hkrum sai ni gaw tai wa hpe n-gasat ai sha, tai wa a matsun hpe mahtang jawm madat let rawtmalan hpu nau shada hpe gasat nga masai.
BUMNGA MASHA MYU (7) HTE MYEN AMYU (1) A N BUNG AI HKAM LA LAM
Anhte bum nga masha ni gaw Myenmung shanglawt lu wa ai shani na Pinlung myit hkrum ga sadi tawn da sai hte maren, federal hkrang hte uphkang ai hpe sadi dung let nhten nrun shadik shatup wa saga ai. Raitimung dai uphkang hkrang hpe n hkap la lu ai gaw India de na sa wa ai Myen amyu langai sha re. Shanhte ra sharawng ai uphkang hkrang gaw prat (1) kaw na daini du hkra ladat myu hkumsumhpa lang nna bumnga masha ni yawng hpe Myen maga de shabyawng la na matu sha shakut wa masai.
Myenmung a majan mabyin masa hpe hkaja yu yang, bumnga masha ni gaw Myen ni a mare daju Yangon, Mandalay, Nepyidaw hpe n sa gasat yu ga ai. Ngwipyaw simsa ai hte shanhte a ginra kaw yi sun hkauna galaw lu galaw sha nga ai bumnga masha ni hpe mara kata kaw Myen ni sa roirip sat nat ai chyu galaw wa masai. Dai zawn rai matse labye re ai akyang lang ai Myen ni hpe shut ai ngu na kun! Kaja sha nga yang Myen ni gaw shanhte lu ai ahkaw ahkang hpe shanhte ra sharawng ai hkrang hte maren jailang nga ma ai majaw shanhte kaw mara n rawng ai hku hkam la nga ma ai. Tara ai, n tara ai hpe shadawn na matu tara laika (LAW) nga ra ai. Myenmung kaw laika gaw nga na ma ai. Raitimung tara rai n nga yu ma ai majaw Myen ni shanhte ra sharawng ai hpe tara shatai la nhtawm shadik shatup sa wa nga ma ai. Shing re ai hpe kade a mara ngu na kun? Madung gaw anhte bumnga masha ni galaw ra ai lit hpe rai n-galaw nga ga ai majaw anhte mahtang mara lu ai ni rai wa ang sai. Dai majaw anhte gaw tinang galaw ra ai lit hpe tawkhprut dawdan nna gwi gwi hte shadik shatup galaw sa wa ra saga ai.
Hkungga kamhpa ai myutsaw mungtsaw nlang hte mu nga sai hte maren, tsaw htum ai myusha lam yan a lit hta lahkrip ra ra hte jawm shanglawm na matu jin jin rai nga na masai kam ai. Hkrang langai hpe gaw-sharawt dat lu ai hpang gram sharai la na matu jut shagu kaw na jawm mu nga na masai. Hpuba hpushawng nkau gaw myusha hte mungdan a matu asak apnawng let tsam mari tam la lu ai Japan rifle lau 3, sten gun lau 2, pistol lau 3 hte rawt malan hpang wa masai. Dai ten hta rawtmalan woi hpang lu na atsam gaw dawdan gwi ai hte maren galaw gwi ai lam rai wa sai. Shanhte hpe nachying shakawn hkungga jaw ga ai law. Damlada rawt jat nga ai ndai prat hta rawtmalan lam matut rawt jat sa wa lu na matu asak aprat ram nna wanglu wanglang woi awn sa wa lu ai ningbaw ningla ni hpe jawm jahtuk la na matu nachying ahkyak nga ai hpe jawm dum nga shajang sai hte maren ahkyak jawm la ra saga ai.
Lahta kaw tinggyeng lu lawm lam hpe myit marin ai marang e, myusha lam yan hta kade sum machyi wa sai lam lang hte lang kahtap nna shadan shadawng wa sai. Madung gaw rawtmalan hpung shagu a kata kaw mung, hpung langai hte langai a lapran kaw mung, mungdan langai hte langai a lapran kaw mung, tai hpyen wa gaw ndai ladat hpe n-gun ja htum ai laknak shatai nna mungkan hpe jahten sharun wa sai. Shingdu mabyin masa hpe hkaja yu yang Myen gaw, American, Miwa, British, Japan zawn re ai mungdan kaba ni hpe aloi sha shanyam sha kau ai hpe dum wa shagu gram la na matu hpang hkrat mat manu ai. Tai wa a matu mungdan kata kaw shalau sha na matu gaw aloi sha rai wa sai.
Tsang langai a hpang langai jawm gram sharai la ai marang e, hpang jahtum hkumtsup ai hkrang hte ginchyum dat la lu na re. Majan gasat ai hta mungkan kaw ram htum ai Du Kaba Lahpai Naw Seng gaw anhte myusha ni a matu kasi madun da ya sai. Dai kasi hpe jawm machyu ai marang e, ga lahtum n shut, anhte myusha ni a yaw shada tawn ai pandung de teng teng du wa lu na ga ai hpe ngang ngang kam let shakut sa wa ga law.
JJ Lum Dau


c: text/html

text:
Kachin National Alliance Party for Democracy
Myen gaw mung masa n-gun, lak nak n-gun shinggan de na garum ya na n-gun amyu myu hpe lu taw sai ngu ai hpe dai ni anhte myu baw sang ni dum let maja ra nga sai.
Anhte myu baw sang ni hpe shamyit shatsai kau na matu hkyen lajang nga ma ai. Anhte myu sha baw sang ni ra sharawng ai rap ra tara hpe jaw na lam gaw myit mada shut na kum la hkrai rai taw nga sai.
Lai sai ten hta gasat nna du daw sai hkaw byin mat sai share shagan a sari sadang ni hpe gadai lit la ya na. Shanhte a ap nawng mat sai lam hpe gadai manu shadan ya na. Anhte myu baw sang ni yawng hta lit nga ai nrai ni? Anhte jawm myit mang yu ra ai lam kaba rai nga ai.
Myen ni gaw myit mang hkrum ai masa kaw rai taw nga sai. Anhte myu baw sang ni gaw gara madang kaw lahkam nga saga ta ngu ai hpe dinglik yu nna sak hkrung ra nga sai.
F.U.A gaw Myen mung dan a matu nga ra ai hpyen n-gun langai rai nga ai. Dai hpyen n-gun gaw wuhpung wuhpawng a akyu ara hpe yu ai nrai, mung dan ting nga ai myu sha baw sang mung chying mung shawa a akyu ara, rap ra tara hpe gaw gap na lam hpe gawng malai tai ai hpyen hpung rai ra ai.
Sut hpaga hpung mung nrai nga ai hte maren tinggyeng sut hpaga hpe shachyaw ya na matu mung nrai nga mali ai.
Dai majaw F.U.A gaw mung masa rap ra tara lam hpe gaw gap na hpyen hpung majing rai nna, Myen mung dan a myu sha baw sang ni yawng a ntsa e sadi dung ai hpyen hpung kaba rai ra nga mali ai.
KNAPD ginjaw kawmiti

robotstxt: allowed

filter: keep


text:
28 April, 2012 (Saturday)
Ya na zawn Malaysia mung dan kata hta mung dan masha ni hku nna atsam madun ai lam galaw nga ai a marang e kaga mung dan kaw na tara nshang bungli sa galaw sha nga ai ni a shim lam matu mung kachyi tsang ra ai lam na chye lu ai. Myen mung masha ni mung ndai Malaysia mung dan kata hta e tara nshang kan bau magam bungli ni hpe galaw sha nga ai grai law ai lam hpa lat mat mung nlu ai myen mung masha langai mi ndai hku tsun dan wa ai " anhte ndai kaw nga ai myen mung masha nkau mi gaw hpa lat mat ma nnga ai majaw ya na zawn mung dan masha ni gasu kabrawng rai wa jang loi gaw tsang ra ai.. shing gan de hkawm sa ai shaloi Balik ni hpyen la ni hte hkrum sai kaw na kaw rim hkrum mat na sha re.. rim mat nna ahkyuk, htawng de bang ma ai... ndai kaw galaw sha ai ma kalang lang gaw grai jam jau ai.. jam jau ai ngu na hta myit masin ni kaji wa ai.. galoi ma hkrit ai myit rawng taw nga ra ai.. shing gan le tim galoi wa balik ni sa san dat dat ngu ai myit gaw galoi ma rawng taw nga ai" nga nna tsun dan wa ai.
W.P Moses
Atsam madun nga ai Malay Mungdan masha ni..
Palawng Ahtoi hpun nna atsam madun nga ma ai...
Ya na zawn Malaysia mung dan kata hta mung dan masha ni hku nna atsam madun ai lam galaw nga ai a marang e kaga mung dan kaw na tara nshang bungli sa galaw sha nga ai ni a shim lam matu mung kachyi tsang ra ai lam na chye lu ai. Myen mung masha ni mung ndai Malaysia mung dan kata hta e tara nshang kan bau magam bungli ni hpe galaw sha nga ai grai law ai lam hpa lat mat mung nlu ai myen mung masha langai mi ndai hku tsun dan wa ai " anhte ndai kaw nga ai myen mung masha nkau mi gaw hpa lat mat ma nnga ai majaw ya na zawn mung dan masha ni gasu kabrawng rai wa jang loi gaw tsang ra ai.. shing gan de hkawm sa ai shaloi Balik ni hpyen la ni hte hkrum sai kaw na kaw rim hkrum mat na sha re.. rim mat nna ahkyuk, htawng de bang ma ai... ndai kaw galaw sha ai ma kalang lang gaw grai jam jau ai.. jam jau ai ngu na hta myit masin ni kaji wa ai.. galoi ma hkrit ai myit rawng taw nga ra ai.. shing gan le tim galoi wa balik ni sa san dat dat ngu ai myit gaw galoi ma rawng taw nga ai" nga nna tsun dan wa ai.


text:
Myitrum manang ni, “Agu Yan Lahkawng”ngu ai Ga shagawp shangun dat ai yaw.Ya hte Laja
yang, Lungrawk ntsa na yu mat wa ai M hpyenla ni Nalungpa kaw naw but
nga ma ai. Mani hpawt Shanglawt hpyenla
ni loi mi gaw gap shala yu ma ai da. Mani bom mung naw ngoi ai. Shanhte a kumla
hpe yu yang, LZ de htim na maw ai re da. Ya hte Lajayang shang ai shaloi,
Hpungki kaba 3 woi ma ai lam chye lu ai. Mandan lawkle hte KIA hpyenla ni hpe
mawng shayup kau nna, mayun lung mat wa ma ai da. Bai yu wa de mung KIA ni hkap
nga ninglen, apyaw sha bai lu yu mat wa re majaw, Hpungki woi ai ladat hpe grai
awng sharawng dum mat na masai. Tsadan hpe ndai kalang sha hkyam sa jaw saga;
ya hpang de gaw kachyi pyi hkyamsa n jaw saga lu! kyu hpyi loi gawng kya mat ga
ai kun i? Kyu hpyi meter grau she shatsaw dat yu ga; Shanhte grau law, anhte
grau hpyi rai ra sai lu oi. Tsadan hte KK gasat hkat ai poi hta, KK she dang ra
ai lu! KIA hpe jai lang let, Hpungshingkang shadan shadawng la u……ngu she kyu
hpyi ga lu yaw.
Kam hpa let,
JIC
¬ Dai hpawt jau jau laika galaw nga yang wan si
mat ai. Laiza ting ya she wan sa wa ai majaw, daini na matu ya she laika lu
shagun dat ai. Daina akyu grai hpyi ga yaw. Good night.


text:
Hugawng pa na lamuga sen 2 zing madu la ai Yuzana company a bungli galaw myen masha 300 hpe mana de maga kawn lawu myen mung ga de wa shangun kau sai lam na chye lu ai.
Ya hte ya hte 4w ntsa bawm kapaw si mat ai Jathu Zup (TatYIn Mu) Tin Mawng Soe hpe
dai ni Dum Bang mare kaw makoi mayang kau na lam mung chye lu ai.
Yuzana Company gaw Nai kadung hkai na gabaw rai tim, 2010 -2011 shaning Ka-ni sun
hkai ladaw ten hta mung, mare masha ni hpe ka ni sun hkai na ahkang jaw da n na dai ni kaw gumhpraw bai hkan hta sha hkawm ai lam mare masha ni tsun dan ai hku re.
Yuzana Company nga ai majaw, Mung mare masha ni a Dum Su nga wu loi ni sat sha kau ya ya re ai lam ni hkring hkring byin nga ai.
Yuzn Company mying hte mi nga taw ai raitim ahkyak madung ta tut hta gaw (Myen) shanhte a myen hpyen la ni she grau law ai re.
Dai kaw shanhte ni a laknak kaji kaba
yawng sa bang da ma ai.Ya wa kau shangun ai gaw
shinggan mare lawu ga na masha ni rai nga ma ai.
Ya dai kaw e shara sin na matu nga jahpai ti shanhte a hpyen la ni hpe bai n-gun jat bang da sai lam chye lu ai,Nawng Myi mare kaw hpyen n-gun 250 ram du taw nga sai re.Dai myen hpyen ni gaw ,sin na gin wang Wunpawng mung dan shang lawt hpyen Dap Dung 6 hte Dung 14 hpe gyam kasat na matu hkyen nga ma ai lam chye lu ai.
Ya dai Nawng mi ga na myen hpyen du lanagai gaw yuzana company masha hku jahpai let Dap Dung 14 maga de na salang ni hpang phone matut wa ma ai da. Nambyu maga de Hpaga bungli galaw sha mayu ai maibyin na kun? nga nna san jahkrup wa ai lam buga masha ni tsun ai lam chye lu ai.


text:
Saturday, June 18, 2011
HPYEN TSIN-YAM MUNG SHAWA
Ndai Tsin-Yam Mungshawa ni gaw ya byin nga ai majan, hpa majaw gasat hkat nga ai hpe chye mung nchye myit lawm na aten mung nlu, tinang a yi, Sun, Hkauna machyu let sim sim sa sa nga mayu ai Jinghpaw Wunpawng Mung Shawa ni re. Daini shanhte a sak hpe hpyen ni kaw na kashun let Yinam Marang, Ji-grawng, Mayan, Nsin Nmun, Nam Mali Mala hkan hprawng jawng nga masai. Shanhte a matu Lusha, Nba, hpun palawng ni ra nga sai. Shim lum ai Lakawn Lanawn Dabang hkan shani shagu du shang wa nga masai. Anhte shinggyim nau-na tsaw ra myit hte jawm garum la ga. KIA Hpyen hpung hpe nlu garum ai amyu sha nkau mung ndai lamang hta larau lahtau shanglawm mai nga ai.
Yumaya Hpyen Magam Gun Dingsa
Subscribe to: Post Comments (Atom)


text:
Myen party ni hpe “Me” bang ai ni gaw mung masa hta ram ram naw hpang hpang hkrat ai ni sha rai sai. Dai ni anhte Wunpawng mung masa party ni law law rai wa sai, dai majaw anhte Wunpawng party hpe bang ga, Aung san wa mung masu, ya mung langai wa bai masu ai hpe hkam mana sha nga na kun? Anhte Myu ni “Sai” hka lwi nna mung dan gasat di la nga ai aten re, Tinang myit shadang, tinang tinggyeng akyu yu, tinang a nga mu nga mai lam hpe masem nna tara mai gan wa n-pu e ganaw shang ai baw myit masa hpe tawn da nna, tinang myu sha shada da lakawn lanawn tsawra let madang tsaw ai mung masa pan dung de du wa hkra jawm shakut ga.
By ; Kachin politics Watch and Research Network
Jinghpaw Mung Masa Yu Maram hte Sawk Sagawn Hpung
James Alex


text: KIO Ginjaw kawn Lam tam nna Htingbu Mungdan hte maigan Mungdan shara Shagu de Hpaji lu Sharin na matu Kachin Ramma ni hpe dat ra ai !! Mungdan Shanglawt lu yang Mungdan hpe Hpaji chye ai ni a tsawm Up Woi ra ai majaw ya kawn Hkyen Lajang da ra ai !! Mungdan Shanglawt Asuya kawn 2015 ning hta Yawm dik masha 10000 hpe Hpaji Sharin ya garum ya kam na Mungdan law law ni hpe lu hkra Lawan tam shakut ra ai!! Hpaji hte she Mungkan ting hte kanawn mai ai re ! Dai hku lu galaw dat yang Shanglawt lu Magang ai Kumla rai mat na re ! MLH


text:
KAJAI GUMHKAWNG AI HPAKANT URU GA, LUNGTSIT N RAI, LUNGSENG SHE RAI SAI
KAJAI GUMHKAWNG AI HPAKANT URU GA,
LUNGTSIT N RAI, LUNGSENG SHE RAI SAI
Jahtuk gram shatsawm ka ai:-
Bum Shanghkawng & Sau Ka-mai
Anhte Jinghpaw Wunpawng myusha ni a dailup daihpang buga ginra rai nga ai Hpakant ginra, Uru Hka hte hkashi hkawam, bum shagawng hkaraw nhkap mahkra hkan e, daini na aten hta jak rung mawdaw ngoi, myihprap wan kabrim htoi, masha myu hkum ni poi tung tai ai; lungseng mung pru, ja gumhpraw mung lu; sut lu nga mai lam tam bram, numsha lasha yawng shani n hkring, shana n yup; hpa she galaw na i! Grai jawm pyaw taw ai nga ai. Hpakant ginra wa mungkan hta laklai dik ai hku kajai gumhkawng nga ai gaw, shaning hkying jan rai sana kun! ngu myit lu ai. Hpakant labau hte seng nna kamatsing da ai amyu myu mu lu ai. Laika ka sara ni law law, gabaw amyu myu hku ka da ai hpe mu lu ai. Ka da ai mahkra tup hkrak teng na re, ngu hkap la na yak nga ai zawn, shara nkau mi hta gaw, n teng na re ngu ninghkap na mung yak nga ai. Shing-rai Uru Lai-it Magazine hta bang na matu Hpakant ginra na Jinghpaw Wunpawng Htunghking salang tai lai wa sai Slg.Kayang Naw, Slg.Labap Lum Hkawng hte Slg. Lamawng La Seng(usm;rEdkif) ni sagawn tawn ai labau kaw na shaw ka lajang tang madun dat ai lam re.
LUNGSENG HPE SHAWNG MU TAM SHARENG HPANG WA AI LAM
Moi shawng de lungseng ngu ai hpe garai n chye shareng ai aten A.D 875 ning daram aten hta, Miwa ga na Wang Myint Kyi, Dung Chyu Chya hte Wang Di Myint ngu ai Miwa la marai masum gaw, kanoi tam, tsi-ru tsi-pawt tam let, Miwa Mung, Yudiya Mung hte Myen Mung jarit mayan hkan du hkawm sa ai shaloi, shawng de masha n du yu ai shara hkan du hkawm mat wa ma ai. Shanhte gaw hka nawng langai mi kaw Nat Shayi (udEé&mewforD;) wunawng mi sanit ya hta kalang lang hka sa shin shin re ai hpe sa mu hkrup ma ai. Dai nat shayi ni gaw, u lagaw zawn re ai tu nna pyen chye ai baw, “Sum-yen Palawng” ngu ai lu ai. Shanhte du sa nna hka shin na rai jang, nawng makau e Sumyen Palawng ni hpe raw sumpum da da rai ma ai.
Dai lam mahkra azin ayang chye kau sai Miwa la masum gaw, Nat Shayi gamu rim na ladat jawm bawng masai. Shing-rai Nat Shayi ni bai du pru na ntawn e, shanhte masum hta na n-gun grau ja ai wa gaw, nawng makau e makoi hkap nga nhtawm, ngam ai lahkawng gaw, loi mi shingdu yang makoi gyem nga ma ai. Gaja wa sha Nat Shayi ni mung du pru sa nhtawm, Nat Shayi langai gaw, makoi hkap nga ai wa a makau e, shi a Sumyen Palawng sa raw da nna nawng de shang sa wa wu ai. Shaloi makoi nga ai wa mung akajawng kagat sa nna, Sumyen Palawng sa jum magra dat yang, Nat Shayi jan mung nhtang htim nna shi a Sumyen Palawng kashun wa ai majaw, Miwa la wa hte gamu gumrin hkat bang wa masai. Shaloi shingdu e nau n tsan ai kaw makoi nga ai manang lahkawng mung kagat sa nna jawm gamu karum sai. Shing-rai Nat Shayi langai mi hpe shi a Sumyan Palawng hte hpawn lu rim la manu ai. Ngam ai Nat Shayi ni mung pyen hprawng rawt mat wa masai.
Dai Nat Shayi hpe dun wa nhtawm, Htingchung Hkawhkam Ah Di Fa hpang de wa ap ya mu ai. Hkawhkam wa mung dai Nat Shayi hpe n hprawng lu hkra hpri lawng hta bang da nhtawm, namsi namsaw ni, nga shan katsing ni jaw let bau da ma ai. Shanhte dai Nat Shayi hpe angwi ngwi sha sawk dinglik yu ma yang, Nat Shayi num a pai hkra lahkawng maga na chyusi yan hta, grai tsit tsawm kabrim ai(acgif;rD;&Snf) lungtsit pa hte magap shakap da ai hpe mu kau ya manu ai. Shaloi hkawhkam jan gaw dai lungtsit pa yan hpe yu ra sharawng nna hpyi yu yang, Nat Shayi jan n jaw hkraw ai da. Hkawhkam jan mung grai nan ra sharawng sai re majaw, n lu lu hkra ladat amyu myu shaw, shapu shani jahkau la nna tsun ai lam gaw, dai lungtist pa jaw jang, shi hpe hkawhkam jan shatai na, ngu ai du hkra tsun manu ai. Dai ga a majaw, Nat Shayi jan gaw, shi a chyu si magap lungtsit pa lahkawng di jaw nhtawm, shi nan mung hkawhkam jan tai lu nu ai.
Nat Shayi num hkawhkawm jan tai lu ai hpang, grai myitsu let nga dan wa jang, shi a ntsa kam ai myit hte shi a Sumyen Palawng hpe shaw madun mu ai da. Lani mi hta hkawhkam wa hte hkawhkam jan kaba gaw poi langai de sa lawm hkawm nga ai laman, hkawhkam hkaw sin nga ai Nat Shayi mahtang, shi a Sumyen Palawng shaw hpun la nna, pyen hprawng mat wa sai da. Shing-rai byin mat ai hpang, hkawhkam wa gaw, shawng na Miwa la masum hpe, jarik zahka hte kumhpaw kumhpa law law jaw nhtawm, Nat Shayi a chyusi magap lungtsit pa hte atsam madang bung ai lungtsit bai tam rawt na matu shatsam dat nu ai da. Dai la masum gaw, Uru Hka masawn na Hpakant ginra, Nbu Jengreng ni nga ai Gwihka buga de du pru sa wa masai da.
Nbu Jengreng Ga de du pru wa ai Miwa La Masum
Jengreng Ga na Jengreng Du ni nat jaw na hkyen na ai lani mi hta, Jengeng Du jan Nawhpwi Tsen gaw, hpawmi manaw manang ni hpe saw shaga la nna Namlang hkaraw de lagoi hpaw htat sa ma ai. Nam de du yang, shanhte kaw hkan nang ai gwi e lama mi wau madun bu nna sa yu yang, nam magwi ni lang hte lang kabye shadan da ai laklai tsit tsawm ai nlung hpe sa mu hkrup ma ai. Shaloi Jengreng Du jan a myit hta, ndai lungtist hpe hkinjawng dumsa ni dung na lahkum shatai yang, grai htuk nga ai ngu, myit sumru lu wu ai. Shing-rai nta de du wa nna madu wa hpe tsun dan wu yang, Jengreng Duwa mung grai na ra sharawng wa nna, bai sa gun la shangun dat wu ai.
Gaja wa nan dai lungtsit gaw, tsit tsawm shingkang ai sha n ga, dung na matu mung htuk manu nga ai majaw, Jengreng Du ni a nat jaw sha poi hta hkinjawng dumsa ni a dung lahkum shatai manu ai. Raitim nat jaw sha poi ngut ai hpang gaw, matut nna akyu jashawn ai lam n nga sai majaw, shinggan e majoi mi kabai galau tawn da ma ai. Lani mi hta Jengreng Du Jan gaw, dai lungtsit hpe yu lahpawt dum nna, shi da da yang lagaw dahpran shara shatai na matu bai sa hta la wu ai.
Dai aprat gaw, Kanoi Prat ngu ai aten rai nga ai. Kanoi hkan mari ai lauban ni kashai ai zawn, kanoi dut jaw ai mungshawa ni mung n ji n gu rai nga ma ai. Shing-rai Jengreng Duwa mung, Miwa la masum hpe kanoi dut ya na matu shawng e jahkrup da ai lam nga ai majaw, Miwa la ni du pru sa mara ai. Raitim Jengreng Duwa n nga ang nna, da da dung nga ai Du jan hpe san yu ma yang, hkawm mat ai lahkawng masum ya rai sai ngu, hkap tsun dan wu ai. Dai Miwa la ni chyawm gaw, Jengreng Du jan da da dung let lagaw dahpran tawn ai lungtist hpe mu mada hkrup da manu ai. Shanhte ni atsawm sha azi yu ma yang, grai laklai nna tsit tsawm nga ai majaw, ndai nlung hpe kanang na gara hku lu la tawn ai lam bai san yu ma ai. Du jan mung hkaraw de na hta la tawn ai re lam tsun dan wu ai. Miwa lauban ni gaw, ndai nlung hpe mari la mayu ai lam manu san matang wa mara ai. Du jan mung, nlung she re majaw, kaga mi manu jaw n ra ai; ra yang la wa mu, ngu nna tsun wu ai. Raitim Miwa lauban ni gaw, gaman n la ai sha gumhpraw dengga lap(200) jaw da nna la mat wa masai. Duwa du pru wa nna, manu nau ning-ra dum ai rai yang mung, anhte bai du sa ai shaloi jat jaw na ga ai, ngu htet kau da ma ai.
Dai Miwa la ni gaw, Nat Shayi (udEé&mewforD;) num a chyusi magap lungtsit hpan tam na matu Htingchung hkawhkam wa shatsam dat ai marai masum nan rai nga ma ai. Nnan e shanhte gaw dai nlung hpe lungseng rai, n rai hkrak n chye ma ai. Nat Shayi num a chyusi magap hte tsit tsawm ai atsam madang bung, n bung mung hkrak n ginhka lu ma ai. Shanhte Miwa amyu ni a labau laika ni hta lungseng ngu ai gaw, grai tsit tsawm nna nachying manu dan ai lam; hkum hkrang hta mawn sumli shakya yang, tsawm htap sari nga ai hta sha n ga, hkamja asak galu ai baw re lam ni hpe gaw mu sawk hti hkaja yu ma ai. Dai lungtsit hpe Miwa Mung de gun du wa nna, chye chyang ai salang ni kaw wa madun yu yang she, Miwa amyu ni prat hte prat tam sawk nga ai manu dan dik ai lungseng ajet nan rai nga ai hpe chye lu manu ai. Dai majaw ndai lungseng tsit la wa ai ni hpe nan, lungseng maw ginra bai sa tam na matu kahtap shangun dat manu ai.
Jengreng Du jan Nawhpwi Tsen mung, madu wa bu hkawm ai de na du wa yang, shanhte a ndaw e kabai tawn kau sai lungtsit tawng hpe Miwa la ni sa mari la ma ai lam; nlung she re majaw, manu n jaw ra ai ngu tim, gumhpraw dengga lap-200 tup jaw da ma ai lam tsun hkai dan let, madu wa hpe gumhpraw shaw ap ya wu ai. Raitim Jengreng Duwa mahtang , madu jan hpe n tsen ai myit rawng wa sai. Nlung wa mi gaw, gumhpraw she jaw hkra hkra kadai n mari ai; nang mahtang Miwa la ni hte nse nsa galaw nna lu ai gumhpraw sha mai byin ai, ngu madu jan hpe adup gayat bye bang wa sai.
Du jan Nawhpwi Tsen mung myit galu galang hte hkam sharang let, madu wa hpe tsun dan ai. Ndai Miwa la ni hte ngai shawng de mu chye hkau chyap yu ai mung n rai; shanhte gaw, nang hpe she sa san sagawn ai. Nang hte bungli jahkrup da ai lam nga ai majaw du sa ai ni she rai ma ai, ngu nna kade tsun tim Jengreng Duwa gaw, shi a madu jan hpe n kam mat nu ai. Hpa majaw nga yang, Du jan nan mung, galu kaba ngau shingkang rawng nna, hpraw tsawm ai hte zet let ai num; mu mada hkrup ai la ni a masin salum ashun ya lu na daram tsawm ai num rai nga ai. Dai rai nna, Jengreng Duwa gaw, Du jan hpe gau shabawn tik tik rai nga ai majaw, Du jan mung myit htum nna, mayu ga de wa mat nu ai.
Jengreng Du jan Nawhpwi Tsen mayu ga de wa mat ai hpang kade nna yang, lungtsit tawng mari la mat wa ya ai Wang Myit Kyi, Dung Chyu Chya hte Wang Di Myit ngu ai Miwa la ni masum gaw, Jengreng ga de bai du pru sa nna Jengreng Duwa a nta e nan shang manam ma ai. Shanhte gaw Du jan hpe n mu mada ai majaw,
“Du jan kanang sa sata?” ngu san ma yang,
Jengreng Duwa mung, dai Miwa la ni hpe grai n ju la ai myiman hte “Si mat sai,” ngu htan tsun wu ai. Shaloi Miwa la ni hta grai myit n pyaw ai yawnhkyen nsam pru wa ai hpe Jengreng Duwa mu mada nna, “Hpa rai Du jan a lam san sagawn nga myit ta?” ngu nhtang san dat wu ai. Shaloi Miwa la ni tsun pru wa ai gaw,
“Lai sai shaning hta nang Duwa n nga ai ten e Du jan kaw na lungtsit tawng langai hpe lap-200 jaw nna mari la ga ai. Dai lungtsit hpe Miwa Mung de la wa nna, chye chyang ai ni jep dinglik yu yang, anhte shaning law law sawk tam sagawn nga ai manu dan dik htum ai lungseng jet nan rai taw nga ai. Shing-rai nan Duwa hte Du jan hpe grai chyeju dum saga ai. Lungseng la mat wa yang, lap-200 sha lu jaw da ga ai majaw, ya ndai lang she dengga gumhpraw gumra daw(5) tup jat jaw na matu htaw sa ga ai. Matut nna mung dai lungseng pru ai shara hpe sa tam nna lungseng jawm htu sha na lam bawngban jahkrup mayu ga ai,” ngu tsun sanglang dan let, gumra daw kaw na gumhpraw ni ru sumpum nna sak ya manu ai.
Shaloi, Jengreng Duwa gaw kabu ai hte mau ai hte, madu jan hpe myit dum ai hte rai nna, myit shawshi shap wa nu ai. Shi a madu jan myit sanseng hpraw san dingman let, shi a ntsa sadi dung kangka ai num kaja rai nga ai mung, grau nna dum chye wa lu nu ai. Madu jan hpe n tsen nna tsun shut, shaga shut, adup gayat nhtawm gau shabawn kau shut sai lam a ninghkan mung, grai myit n pyaw myit yawn mat nu ai. Shing-rai Miwa la ni hpe mung, ndai lungseng mu hta ai shara gaw ngai n chye nngai; Du jan she chye ai; ya shi gaw mayu nta de she wa mat sai, ngu mabyin lam ni n ip da ai sha azin ayang tsun jahta hkai dan nu ai.
Shaloi Miwa lauban ni mung, Du jan asak naw hkrung nga ai lam chye lu nna grai kabu masai. Shing-rai Du jan hpe bai shaga la nna ndai lungseng jawm htu sha na lam Duwa hpe akroi anoi tsun lajin bang wa masai. Jengreng Duwa mung mayu ga de kasa dat nna Du jan hpe bai sa shaga woi la shangun yu yang, Du jan gaw, kalang mi n ra nna gau shabawn kau sai re majaw, bai nhtang na lam n nga sai, nga nna n wa hkraw mat sai. Jengreng Duwa mung ladat bai shaw nhtawm, Npyen Zau Ai ngu ai wa hpe kasa bai dat sai. Kasa wa Npyen Zau Ai gaw, Jengreng Du ni a mayu ga Lahpai Nawhpwi ni a nta e du yang, byin lai wa sai lam ni mahkra, shada da chye na tak shut kau ai lam ni hpe shawng, npawt sharawt nna tsun hkai jahpra dan sai. Dai hpang ya byin pru wa ai mai kaja lam, awng padang lam, sut lu nga mai lam ni hpe matut gawn dan sai. Ning-re ai wunli wungau lam, ngamu ngamai lam hpe n chye hkap la jang, tinang sha akyu yawm nna, masha wa gaw lusu nga pyaw mat na lam ni ningmu shing-ran pra pra gawn shaleng dan jang she, Du jan Nawhpwi Tsen mung, masin shakawp nna Jengreng Du ni a nta de bai nhtang hkan wa sai.
Lahta na teng mabyin labau maumwi hte maren, Jinghpaw Wunpawng myusha ni hta shawng nnan lungseng dut sha hpang ai gaw, Jengreng Du jan Nawhpwi Tsen nan rai nga sai. Shawng nnan lungseng sa mari ai Miwa lauban mung, Wang Myint Kyi, Dung Chyu Chya hte Wang Di Myint ngu ai Miwa la ni masum rai nga ma ai. Ndai lungseng maw hpe nam magwi ni kabye shadan da ai kaw na mu hpang ai re majaw, “Magwi Hkang Maw” ngu shamying hpang sai. Hpang daw de chyawm gaw, “Gwihkang Maw” ngu tsun shamying lang wa sai. Magwi Hkang Maw ngu ai labau nga ai zawn, Gwi Hkang ngu ai labau mung moi kaw na nga chyalu re. Mare de na matu nam hkyen hpang ai shani, lungbyen ntsa e gwi hkang hkang nga ai hpe mu nna, mare mying shamying na kumla kaja re, ngu htai la nhtawm, “Gwi Hkang Mare” ngu shamying hpang sai. Ya daini du hkra lungbyen ntsa na gwi hkang hpe dan dan pra pra naw mu lu nga ai re.
Jinghpaw ni chyawm gaw, lungseng hta nau myit n lawm ma ai. Miwa lauban ni gaw, Miwa Mung Tali ga Tali Miwa ni hpe shaga woi sa nhtawm lungseng htu ma ai. Jengreng Du ni gaw lungseng hkanse (ahkun) hta sha ai daram sha rai nga ai. Latsa hta lap mi hku(1%) hta ai hpe Miwa lauban ni mung myit hkrum ma ai. Lamu ga tam bram majan je hpang ai lam, lungseng maw mu tam ai lam, lungseng hkanse (ahkun) hta sha ai lam, mare buga up madu ai lam mahkra Jengreng ni nan rai nna, Jengreng Du ni hte sha seng ai lam rai nga ai law.
—————————————————————————————————————————————–
*Labau Madu:-
1. Hpt. Lamawng Naw, Hpakant, 12-3-2004.
2. Ginwang Htunghking Komiti, Hpakant Ginwang.
3. Tsun hkai dan ya ai hkra lep salang ni:-
(1) Slg. Lamawng La Seng (usm;rEdkif)
(2) Slg. Maran Hkun Htun
(3) Slg. Jengreng Zau Mu
(4) Slg. Laisai La
4. Labau san sagawn ai myitsu ni
(1) Slg. Kayang Mung Hkawng
(2) Slg. Labap Lum Hkawng
Matsing:
1. Nat Shayi ni hka shin ai nawng gaw, Pin Taya(yif;w,) nga nna ka da ai hpe mu lu ai. Pin Taya gaw, Sam Mung dingda daw, Taunggyi makau, Inle nawng lahta kaw ang ai. Nbu jengreng ni a Uru Hkawng ginra hte nau tsan gang nga ai majaw, ndai laika hta garai n ka bang shalawm sai.
2. Ginsi Du ni hte Myen hkawhkam ni a matut mahkai lam hpe atsawm hkrak n lu gram sharai ai majaw, ndai laika hta garai n bang shalawm ai. Dai n rai yang, Jinghpaw du ni mahtang Myen hkawhkam ni a npu e nga ai zawn, masa byin pru na tsang ai.
3. Ndai Jinghpaw hku shawng gram sharai shatsawm da ai hpe Myen hku bai gale na yaw shada ai lam re.


text:
skip to main |
skip to sidebar
KIA HTE MUNG SHAWA
1961 February 5 hta shangai,KIA japhtawng htu ai,Kanu Mung shawa shingwang e Kaba wa sai.KIA a shara SUMSING mung sha,Myen a shara Ngarai e nga.Dai re majaw rau nga nmai,Gawt kau ra sai.Mai sau pa na ga sadi,Laiza pa de bawm di di.
Ga sadi n grin myit n ding,
Myen hpe kam mayam byin.
KIA a tsaw ra myit,
Mung shawa a shingnip,
Myen e n ju dik.
Maw lu maw sha, sat nat hkawm,
Dai myen ni aq a rawng.
Myen a sawng ai rai hkumla,
Shut ti pyi hkum kamhpa.
La ging ai kumhpa,
KIA hpyen num/la hpe kyuhpyi ya ga.
KIA jaw ai tsaw myit kumhpa,
Shi a sak nan rai sa.
Mung shawa e bau maka,
KIA mung hkungga ra.
N lu n lawm gaida gumhpraw,
KIA sak hkrung lam matu shi shanglawm sai lu.
Mung masha nga shara mye,
Wandap tai mare yawng,
KIA makawp maga ra madawng.
KIA gaw "nga" Mung shawa gaw "Hka",
Hka hte Nga zawn ,
Galoi n hka rau rai nga ra ai rai...
USA 101 KACHIN
Saga Tu Hkawng


text:
“EAOC” Zuphpawng
hta shang lawm ai Hpunau Rawt Malan Dat Kasa Salang ni Laiza Muklum du.
October 29, 2013
Written by KNET
KIO
Ginjaw, Laiza Muklum kaw galaw na ETHNIC ARMED ORGANIZATIONS CONFERENCE
Zuphpawng hta shang lawm na Hpunau Rawt Malan Dat Kasa Salang ni,
Myitkyina-Laiza mawdaw lam hku nna 2013 ning October (29) ya shani hkying
(12:00)Noon aten daram hta Laiza Muklum de du wa sai lam hpe chye lu ai.
Du wa ai Hpunau Rawt Malan Uhpung
na Dat Kasa Salang ni hpe Laiza Muklum kata na Mungshawa ni lam lapai lahkra
tsap let kabu gara hkap tau hkalum la nna KIO Ginjaw Komiti Salang ni kaw nna
mung laksan shachyen shaga hkap tau hkalum la ai lamang galaw ai hpe chye lu
ai.
Zuphpawng
hta shang lawm na matu du shang wa ai Hpunanu Rawt Malan uhpung ni gaw, KNPP,
NMSP, ALP, ANC, LDU, WNO, ARAKAN ARMY, PSLF/T.N.L.A, CNF, SSPP/SSA, DKBA,
(DKBA.KLLT.Kayan Pyitit), KNU, NMSP, KNPP, PNLO, RCSS/SSA ni re hpe mung chye
lu ai.
ETHNIC
ARMED ORGANIZATIONS CONFERENCED hta shang lawm na Hpunau Rawt Malan Uhpung Dat
Kasa Salang ni hpehkying (5:00)pm aten hta KIO Ginjaw Komiti Salang ni kaw nna
hkaptau hkalum ai manhkrumshana lu sha hpawng
galaw ailam hpe mung matut
nna chye lu ai.


text:
Bawng amu galaw dabang (Ye-bet-tsa-hkan) gaw, Mandalay-Muse Miwa ga jarit hpaga lam, Nam Um mare kaw nna sinpraw dingda de deng 8 du hkra numshe shang ai, Dima mare makau Shwi Pyi Tit shara kaw re.
Bawng masha ni hpe dai shani masat nhtoi ang ai, “Mungkan Simsa Lam Nhtoi” hku nna shalawt dat ai re lam, dabang shang zing ai KIA Dapba 4 npu Dapdung 9, lit nga du salang ni tsun ai.
Bawng masha ni hta mung masa hte seng ai ni, laknak hpai hpung masha ni hte nanghpam kani lu sha ai ni lawm ai lam, KIA ni tsun ai.
Dung 9 hpyen hpung ni dabang shang zing ai hta, makau kaw na kani dawn dabang hpe gaw hpa n hkra ya ai lam, KIA du salang ni tsun ai.
Raitim mat wa ai bawng amu galaw dabang sin ai pyada 8 hpe gaw kalang ta n dat ya ai lam, chye lu ai.
17-ning simsa ladaw a shawng daw hta, ndai Myen hpyendap asuya a Shwi Pyi Tit kani dawn dabang hte amu galaw dabang hpe KIA Dapdung 9 ginra hta hpaw wa ai re.
Raitim, Myen gaw shi shawng simsa lam jahten nna, June praw 9 ya shani KIA Jinghpaw mungdaw hta gap hpang dat ai majaw, Jinghpaw mungdaw hte Sam mung sinpraw dingdung daw, lahkawng hta dinghku majan byin wa ai rai nga ai.


text:
Hkungga tsawra ai ramma manaw manang ni, “Ramma hte Ja Gumhpraw” ngu ai ga baw hte seng nna, gam garan kachyan ya mayu nngai. Tsawra ai ramma manaw manang ni, lai mat wa sai ten ni hta ramma a manu hpe sang lang dan chyalu rai sai re. Ya matut nna, Ja gumhpraw a manu hpe bai sawn maram yu ga. Ja gum hpraw gaw – anhte Ramma ni a chye da ra ai, hpaji lam magup sumhpa hpe jaw ya lu ai, tinang sa mayu ai, du mayu ai shara de, du shangun ai, machyi makaw hkrum ai ten hta shamai shatsai ya lu ai, dum nta kun dinghku masha ni hpe myit shapyaw ya lu ai hte anhte a myit hpe mung shapyaw ya lu nga ai. Tsun lai wa sai lam ni hte hpring zup nga ai, ja gumhpraw gaw anhte ramma ni a prat hta mung, grai ra ahkyak ai hta lawm nga ai re. Ja gumhpraw hpe kaja ai hku nna, jai lang chye yang anhte a prat hta akyu law law jaw ya lu nga ai.
Ya daini, ja gumhpraw lu lawm ai ni a matu, laika hpaji sharin la na, grai loi ai raitim, nlu nlawm, matsan mayan ni a matu gaw, laika hpaji sharin hkaja ai lam hta nloi la nga ai re. Dai majaw, ginhtawng jawng dat ten hta ja maw sa, ri gawng ai magam bungli hte kaga gumhpraw lu mai ai mgam bungli amyu myu ni hpe galaw shakut let, jawng lung shabrai hpe tam shakut nga ai, tsawrai ramma manaw mannag ni mung law law rai nga ai re. Yana zawn shakut nga ai, ramma ni gaw, ja gumhpraw hpe grai akyu rawng ai hku nna, shanhte a laika hpaji sharin ai hkrun lam hta jai lang akyu jashawn ai lam rai nga ai. Raitim mung dai lam a maga mi de bai shingdaw yu yang, Ja gumhpraw hpe kaji ten kaw nna, jai lang lu ai, Jawng sa ai ten shagu hta kanu kawa ni kaw nna, muk manu jaw shaman ai, sha mayu ai mari sha lu ai, ra ai arung arai, bu hpun palawng ni hpe, hpyi shagu kanu kawa ni mari jaw ai, hpa myit ru tsampu nra ai kashu kasha ni gaw, kaba wa ai ten hta, shanhte a laika hpaji sharin hkaja ai lam hte bawng ring rawt jat galu kaba wa na lam ni hta hpang hkrat ai lam ni byin wa chye nga ai.
Ndai lam hte seng nna mabyin langai mi gam garan ya mayu nngai, “Mare kahtawng langai kaw, la kasha shingtai sha lu ai, kun dinghku langai mi nga ma ai. Shannu wa ni gaw, lu na sha na, bu na hpun na tsang nra, hpring zup nga malu ai. Kasha asak ram wa nna, laika sharin jawng de sa ten du sai, shaloi Kasha gaw, jawng nkam sa ai nga nna, hkrap ai, hpa majaw, nga yang, dum nta kaw nga yang, laika nsharin ra ai, kanu yan kawa hte pyaw pyaw lu nga ai a majaw rai nga ai. Raitim, kanu yan kawa gaw, kasha laika hpaji chye u ga matu, nang jawng sa jang, muk manu jaw na yaw ngu shalen nna, jawng de sa sa masai. Ndai zawn shani shagu, muk manu jaw ai gaw, hpang daw hta kasha a matu, akyang hpa rai mat wa nga sai. Muk manu njaw jang gaw, jawng nsa ai… nga nna, kanu yan kawa hpe bai nhtang tsun aput chye wa nu ai. Kanu yan kawa mung, kasha hpaji chye na matu she re gaw… nga nna, kasha hpyi shagu jaw nga manu ai. Raitim, shaning ten ni na wa ai hte shan a kasha mung, mare na, lawu tsang jawng hpang jahtum lung ai shaning ngu na hta gaw, kanu yan kawa, ja gumhpraw yak hkak ai lam ni nga wa ai majaw, muk manu nlu jaw wa masai. Shaloi kasha gaw, shani shagu, muk nlu mari sha, gum hpraw nlu lang rai wa ai majaw, jawng nkam lung sai, ngai gumhpraw tam sana nga nna, jawng laika sharin la na ten, jawng nlung mat sanu ai. Yana zawn, ja gumhpraw lu mai ai magam bungli hpe hkan tam galaw nga sanu ai…. shi lu tam la ai ja gum hpraw ni gaw, tam dat, jai lang dat rai nna, mahkawng tawn da na mung nnga, kanu yan kawa hpe jaw na pyi nlawm nga nu ai. Dai shaloi n grin ai mungkan a ja gumhpraw a manu hpe bai sawn sumru lu wa ai shaloi, laika hpaji jawng bai lung mayu ai myit ni rawng wa nu ai. Raitim, dai ten hta shi a asak prat gaw, laika sharin jawng sa na ten nrai mat nu ai, myit malai tim hpang hkrang mat sanu ai.” Tsawra ai ramma ni, ya sha, tsun lai wa sai, mabyin hta madung gaw, anhte a kanu kawa ni rai na re… kashu kasha ni hpe nau tsawra ai majaw, nau awn ai majaw, kashu kasha ni a laika hpaji hkaja ai lam hte rawt jat galu kaba na lam ni hta hkra machyi wa shangun ai hpe nmai malap kau nga ga ai. Dai Majaw asak 5 ning kaw nna, 11 ning lapran na, kashu kasha ni hpe ja gumhpraw jaw lang ai hta shadawn sharam let, jaw lang yang grau kaja na re. Matut nna, kashu kasha ni hpe mung, ja gumhpraw hpe gara hku nna, tam la ra ai, gara shara hkan jai lang ra ai, kaning re ai shara ni hta gaw, nmai jai lang ai, dum nta a shang gumhpraw ya kade nga ai, shang gumhpraw hta na, kade ram hpe, dum nta masha ni a matu, malu masha mari sha ai hte ra rawng ai lam ni hta jai lang nga ai, ngu ai lam ni hpe, kashu kasha ni chyena hkra tsun dan ra nga ai. Dai shaloi, kashu kasha ni, ja gumhpraw a lam asan sha chye na wa ai hte shanhte a prat hta Ja gumhpraw hpe atsam sha chye jai lang wa na rai nga ai.
Tsawra ai ramma manaw manang ni, Lahta de, tsun lai wa ai hta laika hpaji sharin ten ladaw hta ja gumhpraw a majaw, hkrum ra ai, lam ni hpe na la lu saga ai. Ya gaw, jawng ma prat ten laika hpaji sharin hkaja la ai ladaw hta, ja gumhpraw a majaw, jaw ya lu ai akyu ni hte hpyen ni hpe bai maram yu ga. Ja gumhpraw gaw, anhte ramma prat ten hta chye da ra ai, hpaji machye machyang lam amyu myu hpe jaw ya lu nga ai hte anhte a ramma prat hpe rawt jat galu kaba ya lu nga ai. Ndai lam hte seng nna, ngai a manang langai mi nga ai, shi gaw, Dakksu jawng ngut ai ten hta, kanu yan kawa galaw nga ai, magam bungli hpe shi hkum nan shakut hkawmsa ai, Ja Gumhpraw hpe majoi njai lang ai, Kanu yan kawa galaw hpangda ya ai, sut masa magam bungli hpe nsum mat hkra, ngang grin nga hkra matut shakut hkawmsa ai. Ja gumhpraw hpe kam ai daram jai lang lu ai raitim, shi ja gumhpraw jai lang na rai yang, kanu yan kawa kaw ahkang hpyi nna, she jai lang ai. Kaji ten kaw nna, Kanu yan kawa a sharin shaga ai npu hta nga kaba wa ai majaw, Ja gumhpraw kade mi lu tim, shi a prat hten za ai lam de ndu ai sha, grau rawt jat ai lam de du mat wa ai. Tsawra ai Ramma manaw manang ni, ya sha tsun lai wa ai, mabyin zawn anhte a prat hpe mung shading sharai la mai nga ga ai. Dai hta n ga, ja gumhpraw gaw, Chyinghkai kanu kawa ni hpe myit shapyaw ya lu ai, Jam jau nga ai, anhte a manaw manang ni hte matsan mayan hkrum kaw si hpang gara hkrum sha nga ai hpu nau ni hpe mung, garum shingtau ya lu nga ai. Dai majaw, Ja gum hpraw hpe mai kaja ai hku nna, jai lang ai rai yang, anhte a prat a matu mung, makau grup yin hkan na, ra kadawn nga ai ni hpe mung akyu jaw ya lu nga ai re.
Bai nna, Hpang jahtum, Ja gumhpraw a majaw, du wa lu ai hpyen ni hpe bai maram yu ga, Ja gum hpraw lu yang, anhte ramma prat hta, hkum hkrang a matu hpa akyu njaw ya ai, nanghpam tsi mawan ni hpe mari lu ai, mungkan a tang pyaw lam ni hta jai lang shama kau ai. Ndai nanghpam tsi mawan hpe, chyam hpang ai kaw nna, kalang kaw nna, lahkawng lang nga nna, matut manoi, nlu lang yang nmai rai wa ai madang de du mat wa nna, tinang hta lu da ai, ja gumhpraw kade mi nga tim, jahkring mi hta sha ma kau chye nga ai. Tinang a ja gumhpraw ma jang, kanu kawa ni kaw hpyi na, kanu kawa ni kaw na, nlu jang, lagu lagan let, lu lu hkra, lu mari la hkra, shakut wa ai. Ndai lam ni gaw, tinang a ja gumhpraw tinang hpe tsinyam jaw ai lam rai nga ai. Nanghpam lu sha ai a hpung dim gaw, hkum hkrang hkamja lam de pyi hkra machyi wa shangun ai hte tinang a gumhpraw hte ana ahkya hpan hkum hkra hpe, hkum nan mari la ai hte mung bung nga ai. Dai hta n ga, Ja gumhpraw grai lu su ai rai yang, hkawmwa hkawmsa pyi grai sadi ra nga ai. Ja gumhpraw myit marin ai ni tinang a asak hpe gyam sak ai du hkra byin wa chye nga ai. Dai majaw, ja gumhpraw a majaw, du wa na hpyen ni hpe mung, rai ndu shi ai kaw nna, makawp maga kau gaw, grai ahkyak la nga ai re.
Tsaw ra ai Ramma manaw manang ni, lahta de tsun lai wa sai hte maren, anhte a ramma prat hta Ja gumhpraw a majaw, jaw ya lu ai, akyu chyeju ni hte ja gumhpraw ai majaw, du wa hpyen ni hpe atsam sadi maja, maram shingdaw let, anhte a manu dan la ai, ramma prat hpe matut shakut hkawm sa wa ga ngu, n gun jaw, garan kachyan ya dat lu nngai law.
Ka Lajang ai – Sara Joseph Maru La Nan
RVA Jinghpaw Nsen Shapoi Dap, Manila, Philippines.


text:
KCCM 2013 NING CHYEJU DUM POI
Malaysia du Jinghpaw Wunpawng Catholic Hpung (KCCM) Masha ni a mangai ta Chyeju Dum Hkungga hpe Manau hte ka nna, Wa Karai Kasang kaw 24 November 2013 hta St John Cathedral, Kuala Lumpur kaw apnawng hkam la lu saga ai.
WA SARADAW PAUL GRAWNG HPE KCCM HPUNG MASHA NI KABU GARA HKAP TAU
Sara Paul Kaiji Naw Naw kawn KCCM a lam Wa Saradaw hpe tsun sanglang
KCCM hpung masha ni Htunghking Shat Lit hte Wa Saradaw hpe Shagrau
KCCM Ramma ni Yu Ngwi Mahkawn hte Wa Saradaw hpe Shagrau
Wa Saradaw kawn n-gun jaw mungga shaga la
KCCM Ningbaw James Gyidu La Hkawm kawn chyeju dum ga shaga
KATHAWLIK NAWKU MAHKAWN MANGWI HTE AKYU HPYI LAIKA
Setapak Hpung Masha ni Copy galaw ya ai Nawku Mahkawn Mangwi laika buk ni
Sara Paul Kaiji Naw Naw kawn hkap la
Nawku mahkawn mangwi laika buk ni wa sa ya ai Miss. Patt hte manang
KCCM GINRA NTA HTA LABAN MISSA HKUNGGA GALAW
Wa Jau Michael kawn Missa Hkungga nawng ya
Missa Hkungga sa lawm ai KCCM Hpung masha ni
June (16) Laban Missa Hkungga, KCCM Ginra
Subscribe to: Posts (Atom)


text:
Malaysia du Jinghpaw Wunpawng Catholic Hpung (KCCM) Masha ni a mangai ta Chyeju Dum Hkungga hpe Manau hte ka nna, Wa Karai Kasang kaw 24 November 2013 hta St John Cathedral, Kuala Lumpur kaw apnawng hkam la lu saga ai.
ST. JOHN CATHEDRAL KAW WA SARADAW PAUL MISSA NAWNG YA
Mandalay Sasana Sagumrem Wa Saradaw Kaba Paul Zinghtung Grawng kawn June (30) ya shani hkying (12:00 Noon) ten hta Kuala Lumpur na St. John Nawku jawng kaba kaw Myen mung ting na du sa ai Catholic hpung masha ni a matu Missa Hkungga hpe nawng ya lai wa sai. Missa Hkungga hta Malaysia du Catholic hpung masha ni 700 ram sa du shang lawm lai wa sai hpe chye lu ai.
Missa Hkungga ngut ai hpang MCCM kawn woi awn le Wa Saradaw a matu San Peter hte Paul Poi nhtoi masat shagrau ai lamang hpe mung galaw lai wa sai. Lamang hta Malaysia du Catholic hpung masha ni hpe yu kawn nga ai Wa Jau Michael Kan Sian Piang a Jau tai ai (3) ning hpring shagrau lamang hpe mung galaw la lu sai. Missa Hkungga ngut ai hte Wa Saradaw hte hpung masha ni masat dingsat sumla ni dem la nna, hpung masha ni hte hkrum shaga ai lam ni galaw lai wa sai.
JINGHPAW MISSA HTE WA SARADAW HPE HKALUM AI LAMANG
Malaysia Mungdan kaw du nga ai Catholic Hpung Masha ni hpe sa du gawan na matu, Mandalay Sasana Sagurem Wa Saradaw Paul Zinghtung Grawng kawn June (28) ya shana daw hta Philippines mungdan kaw nna Malaysia mungdan de du sa wa sai. June (29) ya shani Wa Saradaw hpe KCCM Magam gun Sara Paul Kaiji Naw Naw hte Ramma ni kawn Malaysia mungdan a mying gumhkawng ai shara ni de woi hkawm chyai lai wa sai. Shana daw hkying (4:00PM) ten ram hta Bukit Bintang na KCCM Ginra Nta de bai du wa nna, KCCM hpung masha ni a matu Jinghpaw hku nna Missa Hkungga hpe nawng ya lai wa sai. Missa Hkungga nawng ya ngut ai hpang KCCM hpung masha ni kawn Wa Saradaw hpe hkap tau hkalum ai hte Wa Saradaw a matu San Peter hte Paul Poi Nhtoi masat shagrau lamang hpe mung galaw la lu sai. Ndai lamang hta KCCM hpung masha ni kawn Wa Saradaw hpe Htunghking Shat Lit Shat Ka hte gun jaw nna shagrau la lu sa ga ai. Lamang hta KCCM ningbaw rai nga ai Slg. James Gyidu La Hkam kawn Wa Saradaw hpe hkap tau hkalum ai lam tsun la nhtawn, Sara Paul Kaiji Naw Naw kawn KCCM a labau hte galaw lai wa sai lam ni, matut galaw sa wa nga ai lam ni hpe tsun sanglang dan lai mat wa sai. Wa Saradaw kawn mung hpung masha ni hpe n gun jaw mungga hte tsun shaga la sai wa sai. Ramma ni kawn mung Wa Saradaw hpe yu ngwi mahkawn ni hte shagrau lai wa sai. Lamang ngut ai hpang malu masha ni hpe myit hkrum myit ra hte rau sha jawm sha la lu sa ga ai. June (29) ya shana de Wa Saradaw gaw KCCM Ginra Nta kaw sha yup hkring sa lai lai wa sai.
SARA PAUL KAIJI NAW AWNG A SHANGAI N HTOI
Malaysia Mungdan kaw du nga ai Jinghpaw Wunpawng Kathawlik Hpung (Kachin Catholic Community In Malaysia -KCCM) masha ni hpe Wenyi lam hta lam woi ningshawng tai ya nga ai Sara Paul Kaiji Naw Awng a (36) ning hpring Shangai Nhtoi Chyeju dum akyu hpyi hpawng lamang hpe May (25) ya shani hkying (12:00) ten hta galaw la lu saga ai. Shangai Nhtoi Chyeju dum hpawng lamang hpe Bukit Bintang lawk na KCCM Ginra Nta kaw galaw ai rai nna, KCCM hpung masha ni hte saw saga da ai manaw manang ni hkum hkum ra ra sa du kabu chyeju dum shakawn lawm wa sai. Kyu hpyi hpawng lamang hpe KCCM magam gun ni woi awn ya nna, Sara Francis Kham kawn ja chyum mungga hte n gun jaw ya lai wa sai. Lamang ngut ai hpang Sara Paul Kaiji Naw Awng kawn daw jaw daw ya ai malu masha ni hpe mu mu mai mai jawm sha la let lamang hpe shana de hkying (5:00) ten ram hta shangut la lu saga ai lam shana dat ga ai.
KCCM
WA JAU THOMAS GUMRAI AWNG MADU HTA YUP PYAW
Shawng de Mali Nmai Wa Lawng Pali bum, N Jang Yang ning htawn N Greng Kawng mare kaw shanu nga lai wa nna ya Myitkyina saradaw ginwang tanghpre jau ginwang a gin up lit hkam magam hpe gun hpai taw nga ai Wa Jau Thomas Gumrai Awng asak (53) ning, jau prat (19)ning gaw 2013,may shata (25),bat kru ya shani daina maga daw (2:45) ten myitkyina San Columban jawng wang hta madu yesu kaw ban sa la mat wa sai lam jinghku jingyu ni hte shara shagu na hpung masha ni yawng na chye akyu hpyi garum ya lu na matu shana dat ga ai.
Wa Jau Thomas Gumrai Awng
KCCM GINRA NTA DINGSHAWN POI
2013 ning May praw (5) Laban shani Malaysia mungdan du Jinghpaw Wunpawng Kahtolik hpung masha ni kawn Karai Kasang a shaman chyeju jaw e hkam la lu sai, Ginra Nta Nnan hpe Karai Kasang kaw ap ya ai Ginra Nta Dingshawn shang akyu hpyi lamang hpe awng dang ai hte galaw la lu sai. Ginra nta Dingshawn shang ai lamang hpe shani hkying (1:30PM) ten ram hta galaw lai wa sai hte Sara Francis Kham hte Sara Paul Kaiji Naw Naw ni kawn akyu hpyi woi awn let Ginra Nta hpe Karai Kasang kaw ap ya lai wa sai. KCCM ningbaw Slg. James Gyidu La Hkawm kawn Ginra Nta a lam hte Ginra Nta hta galaw sa wa na mahkyen lam hpe tsun sanglang dan mat wa nna, KCCM Amu Madu Slg. Patrick Lahtem Yaw Htoi kawn mung Setapak, Good Shepherd Jau Ginwang de na du sa ai mungdan masha hpung masha ni chye na na matu English ga hte gahtap tsun sang lang lai mat wa sai.
Ginra Nta a yaw shada ai lam ni gaw,
1. Mani hpe makam masham lam ni hpe sharin ya lu na matu,
2. Mani hpe Jinghpaw Laili Laika hte machye machyang ni sharin ya lu na matu,
3. English laika hte Computer hpaji ni hpe sharin ya lu na matu,
4. Laban Misa Hkungga n lu sa lawm ai KCCM Hpung masha ni hpe Laban nawku lamang ni woi galaw sa wa lu na matu,
5. KCCM Hpung masha hpe ra wa ai hta hkan nna garum shingtau sa wa lu na matu,
akyu hpyi lamang ngut ai hpang malu masha ni hpe jawm sha let KCCM Ginra nta dingshawn poi hpe awng dang ai hte galaw la lu sai lam shana dat ga ai.
KCCM EC ZUPHPAWNG GALAW
April (28) ya Laban shani hkying (2:00) ten ram hta KCCM magam gun ni kawn KCCM Ginra Nta hpaw poi lamang galaw na hte seng nna hkrum zup bawngban ai lam hpe KCCM Ningbaw rai nga ai Slg. James Gyidu La Hkam a dum nta kaw galaw lai wa saga ai. KCCM Ginra Nta hpaw poi hpe May (5) ya Laban shani galaw na lam hte malu masha daw jaw daw ya ai lam hpe lawk shagu de na KCCM hpung masha ni hpe lit shatsam la lu saga ai. Matut nna KCCM shawng lam magam bungli lam ni hpe mung bawng jahkrup lai wa saga ai.
KCCM MAGAM GUN NI WA SARADAW CHARLS BO HTE HKRUM ZUP
Myen Mung kaw na du sa wa ai Wa Saradaw Kaba Charls Bo hte Wa Jau Leo Kyaw Win, Wa Jau Bernard ni kawn April (21) ya shani Kuala Lumpur Mare Kaba na St. John Cathedral kaba kaw Malaysia kaw du nga ai Myen Mung Catholic hpung masha ni a matu Misa Hkungga hpe jawm nawng ya lai wa sai. Wa Saradaw Kaba nawng ya ai Misa Hkungga hta Malaysia du hpung masha ni marai (500) jan sa du shang lawm lai wa sai hpe mung mu chye lu ai.
Matut nna shana hkying (8:00) ten ram hta Wa Saradaw Kaba Charls Bo hte Malaysia du Jinghpaw Kathawlik Hpung masha ni hpe woi awn nga ai KCCM magam gun ni hkrup zup bawngban ai lam hpe mung Bukit Bintang lawk na Shy. Cicilia N Gan Doi Nan ni a dum nta kaw galaw lu sai saga ai. Ndai zawn hkrum zup ai hta KCCM lit hkam Sara Paul Kaiji Naw Naw kawn KCCM a lam hte KCCM a galaw sa wa ai magam bungli ni hpe Wa Saradaw hpe tsun sanglang dan lai wa sai lam, KCCM magam gun ni kawn mung tinang mu mada hkam sha ai lam ni hpe tsun hpaw sanglang lai mat wa sai lam chye lu ai. Wa Saradaw kawn KCCM EC ni hpe n gun jaw ga tsun shaga la ai lam hte, Malaysia kaw du nga ai Catholic hpung masha ni a matu Yangon Sasana na Jau langai mi jaw na re lam, KCCM Hpung masha ni a matu mung Jinghpaw Tarahkaw Sara langai mi lu hkra seng ang ai Jinghpaw Saradaw ni hte jahkrup nna lajang mat wa ya na re lam ni hpe tsun n-gun jaw lai wa sai. Hkrum zup bawngban ngut ai hpang Shy. Cicilia N Gan Doi Nan kawn daw jaw ai shana shat hpe jawm sha la nna (9:00PM) ten ram hta ngwi pyaw awng dang ai hte galaw la lu sai lam na chye lu ai.
KCCM EASTER HTUNGHKING KA MANAWT
Malaysia Mungdan du Jinghpaw Wunpawng Kathawlik Hpung (Kachin Catholic Community In Malaysia KCCM) kawn 2013 March (31) Pasaka Laban shani Kuala Lumpur Mare kaba na St. Anthony Nawku Jawng wang na hpung htingnu kaba hta Easter Jinghpaw Htunghking Ka Hkrang hte Yu Ngwi Pinra lamang hpe galaw lai wa saga ai. N dai lamang hta KCCM magam gun ni kawn lit la let woi awn galaw sa wa ai rai nna KCCM Hpung masha ni yawng myit hkrum myit ra hte sa du shang lawm lai wa sai. Lamang hpe Shaning hkying (2:00) ten kawn shana de hkying (7:00) ten du hkra galaw lai wa sai hte n dai lamang hta MCCM lit hkam tarahkaw Sara Francis Hkawm, KCCM wenyi lit hkam Sara Paul Kaiji Naw Naw ni kawn sa du n gun jaw mungga shaga la lai wa sai. KCCM Ningbaw Slg. James Gyidu La Hkam kawn hkalum mungga shaga la nna, KCCM Amu Madu Slg. Patrick Lahtem Yaw Htoi kawn KCCM a labau hpe tsun hkai dan lai wa sai. KCCM hpung masha ni myit hkrum myit ra hte sa du shang lawm lai wa nna shana de hkying (7:00) ten ram hta lamang hpe awng dang ai hte shangut la lu saga ai.
YAWN HKYEN SHIGA
Myitkyina, Shatapru Jau Ginwang, Shatapru Lawk (5) kaw shanu nga ai (Slg. Laja Naw) hte Jan Mashaw Kai Ja yen a tsawra ai Kasha Malaysia Mungdan kaw du nga ai Shd. Thomas Laja Ja Tu (Asak 23) ning gaw, February (24) Laban shana hkying (9:12AM) ten Kauala Lumpur tsirung kaba hta Madu Yesu hta Yup Pyaw mat wa sai lam, KCCM hpung masha ni hte machying jinghku ni yawng na chye lu na matu shana dat ai.
Makoi Mayang Missa Hkungga
Shara: St. John's Cathedral, Bukit Nanas. KL.
Aten : 11 am
N'htoi: February 26, 2013. (Bat Lahkawng)
Lupwa Sa Ten: 12 noon. Batu Orang Lupwa.
(KCCM hpung masha ni alu sha sa du shang lawm ga!)
YAWN HKYEN SHIGA
Shawng de Kachihtu Ginwang Up, Tanghpre Ginwang Up, Edin San Luka Chyum Jawng Up magam ni hpe gun hpai lai wa sai Wa Jau PAUL LAZING LUM LAI gaw August (17) ya shana maga hkying (3:00) htu wa mahka Madalay Tsi Rung kaw MADU YESU bai woi la sai lam shiga na chye lu ai. Buga shara shagu de du nga ai Hpung Masha ni yawng Wa Jau PAUL LAZING LUM LAI a nsa Wenyi a matu akyu hpyi garum ya nga ga.
Subscribe to: Posts (Atom)


text:
By
Kachin National Alliance Party for Democracy
Shawng ningnan e anhte wunpawng myu sha yawng a matu gawng malai tai nna shawng lam majan pa hta kaw si hpang gara hkrum, machyi makaw hkrum yak hkak jam jau lam amyu my hpe hkam jan nna mung dan hpe makawp maga ya nga ai myu tsaw share shagan ni yawng hpe shawng ningnan hkung ga jaw dat n-ngai. Nan hte share shagan ni hpe galoi mung bausin nga ai hpan wa Karai Kasang gaw nanhte a myu tsaw myit masin hpe galoi mung shaman chyeju jaw nga ai hte maren, nanhte share shagan ni hte anhte mung kan shara shagu du hkawm nga ai myu sha ni a lapran hta galoi mung myu tsaw mahkrai hkrai ya nga ding yang rai nga ai. Hta n-ga Wunpawng mung dan hte wunpawng myu sha ni a gam maka tsawm htap wa lu na matu baw nu shuk let shakut shaja nga ai wunpawng mung dan asuya ning baw ningla ni yawng hpe mung hkung ga let madi shadaw n-gun jaw nga ai lam tsun mayu ai. Wunpawng mung dan hte wunpawng myu sha ni a gam maka tsawm wa hkra shakut ai lam hta pu ba ai masa nbung na ga ai, nkau mi salu salat hte pu ba ai, nkau mi baw nu myit sawn ai masa hku nna pu ba ai, nkau mi shakut sharang ai hku nna pu ba ai, nkau mi mung kan mung dan ni hpang de wunpawng myu sha ni a lam hpe Media hku tsun ndau ai, nkau mi mai gan salang ni hte hkum tut hkrum nna tsun ndau ai lam ni hku nna pu ba ai.
Pu ai, ba ai lam nbung tim yawng gaw wunpawng myu sha ni a matu shakut shaja ai hkrai rai nga ga ai. Dai majaw Karai Kasang gaw gadai wa gaw gade ram pu ba ai, gade ram teng man sadi dung nna pu ba ai lam hpe chye ya nga chyalu rai nga ai. Yawng matut manoi jawm shakut nga ga. Ya matut nna rawt malan ngu ai lachyum hpe tinang lai ka ka ai wa hku nna mu mada ai mu jut loi mi hpe garan dat mayu ai.
Rawt malan ai ngu ai lachyum hpa rai ta? Rawt malan ai lachyum amyu myu nga na rai nga ai. Rai tim ndai laika hta tsun mayu ai lachyum hpe sha gadun dawk tang madun na ga ai. gadun dawk tang madun ai lam hta Myen mung dan kata hta rawt malan ai mabyin masa hte rawt malan nga ai lachyum hpe gadun sha mi tang madun mayu ga ai.
Rawt malan ai ngu ai gaw myu sha baw sang langai a matu tsaw dik htum ai mung masa pan dung langai rai nga ai. Rai sa dai pan dung gaw hpa rai ta? Mung dan lu na matu, myu sha ni lawt na matu, mung dan langai mi byin tai nna mung dan asuya ya hkrang gaw gap lu na matu rai nga ai. Rai sai ndai lam hpa majaw ahkyak a ta? Myu sha baw sang langai mi gaw mung dan lu ai, bai nna mung dan asuya hku nna nga lu ai myu sha baw sang ni gaw mung kan e nga nga ai mung dan ni hte mung dan langai hte langai masa hku nna madang dep dep matut mahkai mahkri shawn, maren mara bawng ban jahkrup nna, mung dan langai hte langai htinglu htinglai lu ai lam hpe ading tawk galaw mai nga ai.
Ga shadawn loi dik ai hku tsun ga nga yang, anhte Jinghpaw Wunpawng myu sha ni hpe madi madun nna tang madun dat yu ga. Anhte Jinghpaw Wunpawng amyu sha ni mung dan asuya hku nna tara shang nrai nga ai majaw Miwa gum san makan wa hte mung dan masa lam hpe ading tawk bawng ban lu na ahkang nlu nga ga ai. Dai gaw loi dik htum ai ga shadawn re, dai hta grau nna sung ai lachyum ni amyu myu naw nga na re. Dai zawn ading tawk nmai bawng ban ai lachyum gaw anhte jinghpaw wunpawng mung dan gaw kaga lak san re asuya nga ai mung dan nrai nga ai majaw rai nga mali ai.
Singapore mung dan hpe yu ga Jinghpaw mung daram dam ai kun? Kaba ai kun? Singapore mung dan gaw dam lada ai lam n-nga ai kaba ai lam n-nga ai, rai tim shi hkrai asuya langai hku nna lak san re mung dan re majaw kaga mung dan asuya na ning baw ni hte ading tawk hkrum bawng ban ai lam mai galaw nga ai.
Myen mung hpe ga shadawn la nna tsun ai shaloi, “Federal democracy” phedare demokresi mung hpawm mung dan nga nna shamying ma ai, dai hte maren dai ni rawt malan taw ai rawt malan hpung ni a nsen hpe madat dat jang jet ai hpedare mung hpawm asuya byin pru wa hkra rawt malan nga ai lachyum rai nga mali ai. Nkau mi tsun taw nga ai gaw tinang hkrai lak san mung dan asuya gaw gap na matu rawt malan ra ai nga nna tsun ai ni mung nga nga mali ai. Ndai shara hta tsaw dik htum ai gaw tinang hkrai lak san mung dan asuya byin hkra rawt malan ai lam gaw tsaw dik htum ai mung masa pan dung rai na re ngu tim nshut nga ai. Hpa majaw nga yang lak san mung dan asuya gaw lahta kaw tang madun mat wa sai hte maren gara mung dan asuya hpe mung ading tawk, mung dan lam hte mung masa lam hpe bawng ban daw dan jahkrup mai nga ai. “Federal” jet ai asuya langai paw pru na matu hte “federal” njet ai asuya hpe rawt malan ai madang atsang kaw shat sap na kun ngu ai lam hpe sung sung myit yu ra nga ai. Lama wa “federal” jet ai asuya paw pru sai rai yang rawt malan ai lam gaw htum mat na kun? Nsa dawm mat na kun?
Rawt malan ai lam hte ading tawk nseng ang ai lam langai mi tang madun mayu na lam pru wa ai, lai wa sai Feb 5 ya shani hta anhte wunpawng myu sha ni a matu ahkyak dik htum ai rawt malawn ning htoi re ngu hkam la ai, dai rai yang Kachin net shi ga dap hte kaga wunpawng Media hta lai nna, Jinghpaw hte seng ai kaga shiga dap ni hta e Jinghpaw rawt malan lam hte seng ai lam hpe grai wa ka tang madun ai lam n-nga ai hpe mu lu nga ai. Rawt malan ngu ai lachyum hta lak nak hte rawt malan ai ladat hte sha nrai nga ai. Hpaji hte rawt malan ai lam mung rawt malan a lami laman langai rai nga ai.
Jinghpaw Wunpawng amyu sha Demokresi Ginrun Pati gaw tinang mung dan kata hta tinang myu sha ni nan asuya byin lu ai lam hpe she grau nna myit mada ga ai.
By KNAPD


text:
Yumaya Hpyen Magam Gun Dingsa
Tuesday, August 14, 2012
Lata Matut Ndi Ndai Laru Kaba Hpe Jawm Shingla Padang Dip La Ga
Lani hte lani Myen Amyu sha Uhpung yawng ngu na daram Thein Sein Asuya hpe madi shadaw nhtawm KIO/KIA hpe lam amyu myu hku adawt kasat hpang wa nga masai..Egress, DASSK, Thant Myint Oo, 8888, Myen Media, Myen Human Rights Commission hte Myen Parliament ni gaw Thein Sein a Myen Amyu Kaba Mung Masa Shawnglam Hkali kaba hta jawm jawn nga masai..anhte Jinghpaw WP ni yawng Lata matut ndi, ndai Laru kaba hpe jawm shingla kasat awng dang hkra naw da-ting ga. Anhte maga de yawng mayawng hpe dangdi lu ai "Mastaw Lahta na anhte a Wa" lawm nga sai majaw anhte hpa tsang na lam nnga ga ai...Ndai Laru hta anhte sum yang shawnglam e Jinghpaw WP ngu ai shingteng amying gaw Maumi langai hku nna sha ngam nga na hpe asan sha dum nga ga law...
Yumaya Hpyen Magam Gun Dingsa
Subscribe to: Post Comments (Atom)


text:
Myitrum manang ni, “ Hpyi Nem Ai Ga ” ngu ai Ga shagawp ka shagun dat ai yaw. Annau ni mara grai lu ga ai hpe dum ga. Mara raw kyu hpyi ga, Awmdawm hpyi ga.Ya, Tai ni a ladat gaw, “ Lani mi lahkam mi, Pagan kade hprawng lu na?” ngu ai ladat lang nga ma ai da. Mani sha Mali hka lam hkali 3 hpring M hpyenla ni Manmaw de bai du lung wa sai. Shawng du ai ni gaw, lani mi nawt nawt rai, Bumsawn kaw du taw masai da. Shanhte myit ai kaw n du lu mu ga; KK kaw aja awa akyu bai jawm hpyi ga i ya.
JIC+++++
___________________
Hpyi Nem Ai Ga
----------------------------
Awmdawm Shanglawt,
I hpyi adawt;
Mara raw ya;
Yesu sai hte,
Kashin Shakre;
Karai shingni,
Jaw na ready;
Hkawm sa shading,
Awmdawm shaging;
Law la mara,
I ging na ta?
Tai hpyen lata,
Hkye la magra;
Myit yu ga le,
Hpunau ni e;
I hpyi nem ga,
Madat mara;
I bung ga ni?
Karai Wenyi;
Woi awn wa rit,
Awmdawm jaw nit..
Amen
Yubak mara,
I hteng law nga;
Nanghpam lusha,
Grai mu ai na;
Shanglawt Tsing
Hpye ai amu,
I myit n su;
Madat mara,
Lailen kata;
Lu rim Tai hpyen,
Htau kau di ren;
Share shawnglam,
Tara gajam;
Mara lu ai,
I hteng ni rai;
Shut sai yaw Wa!
(12.10.2012,5:00AM)


text:
Myitrum manang ni, “ Ga Sadi Jaw Ai” ngu ai M laika yan ka shagun dat ai yaw. Hpakant-Sengtawng kaw na Ph. Shiga na lu ai. Yahte Gwihka kaw KIA ni wang da ai M ni mat mat ai shiga matut re. 7.10.2012 hta gaw M ni mahtang KIA hpe bai wang tawn masai da. Dung 24 ni n kyet mat ai masa re nga ma ai. M ni grai zen mat sai sha n-ga, KIA ni n chye ai lungrawk hkan she marai 20,30 rai shang majaw rawng mat ma ai majaw, lam madun ai masha nga na masa re; Shinggan hku mung tsa lam lung wa, gawp nga ai ni mung mayun pru rai, KIA hpe mahtang M ni wang da nga ma ai majaw, Sengtawngbu ni n sim n sa nsin nhtoi kyu hpyi jahtau nga ma ai lam na lu ai re. 8.10.2012, 5:00AM hta mahtai bai lu ai gaw, KIA ni atsawm sha lawt lu mat ma nna, wang shinggrup da ai M ni mahtang hprawng htaw mat wa sai nga ai mahtai re. Bai, mani 8.10.2012 e Hpakant lam Nam-ya, Tawngkung ngu ai shara kaw KIA ni M ni hpe bom 7 kapaw bun dat ai shaloi M mang she garai, mazang n rin rai mat ma ai hte Nam-ya lahta Namting ngu ai shara kaw mung, mani sha (8.10.2012) lam hkap nga ai KIA hpyenla ni shakrip jaw dat ai majaw, M ni hpe awng padang dip la lu ai shiga ni na la lu ai.
Laiwa sai 2,3 ya hta LZ e marang grai htu ai ten, Hpakant de mung marang grai kaba ai da. Hpapyin maga de sharut gyi nna, M ni makoi da ai laknak ni kra gale pru wa ai hpe aloi sha sa lu shaw la kau ma ai lam shiga na chye lu ai. Ndai shiga na ai ni yawng gaw, KK gaw hpa mung she chye galaw shapraw nga ai i nga nna, jawm kabu mani bu nga ai. Anhte akyu jawm hpyi ai mahtai rai sai. Ndai shiga na ai ni yawng chye ju shakawn ga lu oi.
chyeju shakawn let,
JIC++++++
--------------------
သစၥာျပဳျခင္း
ေလးစားရပါေသာ၊
ေရွးဦး အာဇာနည္
ဒု-တပ္ၾကပ္ ေဂါ႕ေမာ္ခ်န္းယိမ္းနွင္႕တကြ၊
ေရွ႕တန္း စစ္မ်က္နွာျပင္တြင္
ဒို႕ကခ်င္ျပည္ အတြက္၊ လူမ်ိဳးအတြက္
အသက္ေပး လွဴသြားၾကေသာ
မ်ိဳးခ်စ္ပုဂၢိဳလ္ အေပါင္းတို႕အား၊
ယေန႕ ဆယ္႕ေျခာက္လျပည္႕
အထိမ္းအမွတ္ အျဖင္႕၊
ဤစာတမ္း ေလးနွင္႕၊
ဂုဏ္ျပဳ လိုက္ရျပန္ပါသည္။
အထက္ ေကာင္းကင္ဘံု၊
ေရြွျပည္ေတာ္၌ သခင္ေယရွုဘုရား၏၊
ေရွ႕ေမွာက္တြင္ ေအးခ်မ္းစြာ အနားယူလ်ွက္၊
ျပည္႕စံုေသာ ထာဝရျငိမ္းခ်မ္းျခင္းကို
ရရွိၾကျပီဟု ယံုၾကည္ၾကပါ၏ ။
ထိုမ်ွမက
က်န္ရစ္ေသာ ငါတို႔သည္၊
စာတန္ကို အရွံႈးမေပး၊
ငါတို႕ ေမ်ွာ္မွန္းၾကကုန္ေသာ၊
လံုးဝဥသံု ကခ်င္ျပည္နွင္႕
လူမ်ိဳးတို႕၏ လြတ္ေျမာက္ျခင္းကို၊
အင္တိုက္အားတိုက္၊
စုေပါင္းတိုက္ခိုက္ျပီး
ေအာင္ျမင္မႈ ပန္းတိုင္ဆီသို႕၊
ေအာင္လံကို ထူလ်ွက္၊
ညီညီညာညာ ခ်ီတက္သြားၾကမည္ဟု၊
ဤစာတမ္းအားျဖင္႕ ကတိသစၥာျပဳၾကပါ၏ ။
ဤအခ်ိန္ ဤအခါ၌၊
ငါတို႕ကို အမ်ိဳးျပဳတ္တိုက္ေတာ႕မည္ဟု၊
အမွန္တကယ္ လက္နက္မ်ိဳးစံုသံုး၍ ၊
က်ံဳးဝါးခဲ႕သူ စာတန္ဘုရင္သည္၊
ကမ႓ာတကာ လွည္႕၍ ၊
သူဖုန္းစား ေယာင္ေယာင္၊
သူခိုးေယာင္ေယာင္၊
လိုက္လံ လွည္႕စားလ်ွက္၊
သိကၡာမဲ႕ေနျပီ ျဖစ္သတည္း ။
မေနာေျမ- စိန္
(၉.၁၀.၂၀၁၂၊ နံနက္ ၅:၀၀)


text:
Yehowa Sakse Ni—Anhte Gaw Kadai Ni Rai Kun?
Anhte gaw, ga n bung ai, amyu n bung ai raitim, yaw shada ai lam, langai sha re ai majaw myit hkrum mang rum, rai nga ai. Dai hta n ga, Chyum Laika hpe jaw ai Madu, yawng mayawng hpe, hpan da ai Yehowa Karai Kasang hpe shagrau sha a nga ai. Yesu Hkristu galaw wa ai lam hpe, hkan galaw ai majaw, Hkristan ngu nna, amying hkam la nga ai. Anhte yawng gaw, Karai Mungdan a lam, Chyum Laika lam ni hpe, kaga masha ni chye hkra, galoi mung hkaw tsun nga ma ai. Anhte gaw, Yehowa Karai Kasang hte shi a Mungdan a lam ni, hkaw tsun ai majaw, Yehowa Sakse Ni, nga nna shaga ma ai.
Anhte a website hpe shang yu u. Online hta Chyum Laika hti u. Anhte a lam ni hte, kam sham ai lam ni hpe hkaja yu u.


text:
时间:2016-08-13 17:00:20 来源:德宏团结报
Ndai lapran hta, Htaifung bung ga e wahkya hkra nna, anhte mungdo lo malo shara hta marang gaba htu gajang nga ai.Shata 8 pro 4 ya shani, Lung lin ko nna Shuili du ai modo lam gaba Sanhtai shan do hta bum nrut gyi ai tsin-yam hkrum sai,mungdo up Kung Gyin Jin a chyinghto tai nna, pro 4 ya shana de hkying 5 hta, mungdo up ningtau Hkung Lagam hte Li Jin Hon go tsin-yam shara de sa du nna, hkye hkrang lam ni sa matsun hkom ma ai. Sumla go Hkung Lagam hte Li Jin Hon bungli matsun nga ai re
Shata 8 prob 5 ya jahpot manap hkying 3 daram hta, Lengho ginwang shara nkau hta marang manu mana hgtu gaba nga ai, Mantung gat mare Zhin hpyin mare salang rapdo hta na-yi hkum 5 daram htu gaba lai wa nna, Mantung, Shauchang, Gyaupau, Hpyin shan re gat mare ginwangdo hkan bum nrut gyi,moru hka e dum nta, alam hkai nmai ni hta jahten shaza hkra ai lam pru nga ai. Sumla go shawa masha ni hka nong hkala hte jasan nga ma ai re.


text:
Hpakant hte jarit mayan hkan awng dang lam,shara nkau myi hkan mung awng dang lam ni na lu majaw myu tsaw ning hkring ni yawng hpe hkung ga, bau jaw dat nngai law.
Bai nhtang yu yang lamu ga tsawm ra mi gaw an hte Wunpawng ni naw madu nga ai hpe mu lu ai.Hpang nhkrat shi ai.(shakut ga,anut ga)
Myen hpyen asu ya gaw mawdaw lam mayan ram sha, ja grang da kat ,sha taw nga ai rai ma ai.
Matut nna Wunpawng mung dan yawng an hte tsep kawp madu kau ga law.
Ya ten hta myit hkrum lam law dik ten re hpe mu lu ai.Grau greng hkra matut shakut ga law.myusha ni yawng n gun dat nna ganawng ga.
Loi li sha padang dip ai kaw sha myit pyaw taw ai hku nre sha mung kan mung dan gara hkra anut ga law.An hte hpe roi sha dip sha chying lau sha,sai chyup sha nga ai tai hpyen wa hpe ( Mahkawn kaw na zawn-BAPA HTU KAU GA law.
laknak mung naw shagreng jat ga law.
laknak hte zai ladat greng ai ni sha ndai mung kan hta reng nga lu ai re.Gashadawn Kaba Dik USA mung dan hpe yu mu laknak sha re.
simsa lam hku nna English hkaw seng mungdan kaw shang lawt la ai india Gala mung dan hpe yu mu dai ni shi mung Nuclear (ngarai bawm) lak nak lang da sai re.Ngai ndai US mungdan LSU dak kasu kaw jawng lung nga ai gala (INdia) manang wa hte jahta yu ai.shi tsun dan ai gaw Gandi wa a policy gaw nau kya ai dai ni dai hku sha an hte India ni lang taw yang gaw ya na zawn madang dep ai mung dan tai lu na nre.Dai majaw an hte Gala ni mung laknak shagreng ai re nga tsun dan ai na yu sai.
Masha jahpan nlaw ai ngu na myit n kaji ga,Zailadat hte laknak greng jang an hte reng nga chyalu sha re,Karai jaw ai Baw nu hte zai ladat ni lawlaw shaw lang ga law.
By: Hpandeelung


text:
By-MyutsawKS blog
March 17, 2014 at 10:37 AM
KIO ginjaw Laiza makau Nam San Yang mare kaw du nga ai myen asuya dap nu Tat-Ma-(33) ni gaw tinang KIA magam gun Du Jum langai hpe mara kata zingri gat sat kau ai lam na chye lu ai. Lai wa sai Mar 14, 2014 ya shani hta KIA Masat (5) Dap Ba npu Dap Dung (18) na tinang KIA myu tsaw ninghkring Du Jum Zau Awng hte shi a hpyen ma langai gaw tinang shara jahkrat da ai shawng lam post kaw nna Laiza makau Mai Sak Pa maga de nhtang wa ai lam lapran Nam San Yang Zi Kahtawng ngu ai shara kaw myen asuya dap ni hkap wang gap nna si nnsi re ai tinang KIA magam gun yen hpe aging agang zingri nna lup makoi kau ai re lam na chye lu ai.
Ndai lam hpe chye ai hpang tinang KIA dap ni bai sa sagawn nna Du Jum Zau Awng a mang hpe hpyi ai shaloi myen asuya dap ni gaw "Nga dumsu lagu shalai sha ai ni hte shut nna gap kau ai re" nga nna mara lawt daw tsun wa ai lam na chye lu ai. Du Jum Zau Awng a mang hpe sa shaw yu ai shaloi aging agang laja lana zingri da ai wunma hkang hkrai hpring rai taw ai hpe mu lu ai majaw ya yang Laiza na KIA Du salang ni gaw laja lana masin pawt taw nga sai lam na chye lu ai.
Myen asuya dap ni gaw ya yang KIA dap ni hpe ya sha ya sha jahte tam ga law saw, KIA dap ni hpe akajawng sha sa htim gap, mung masha ni hpe jahkrit shama re lam ni grau grau galaw wa nga ai lam na chye lu ai. Ndai lam gaw simsa lam hpe dingsa sa dingbai dingna jaw nga ai lam re hpe asan sha mu mada lu nga ai, myen dap ni gaw simsa lam hpe nra sharawng ai lam nan re ngu myit la mai nga ai.


text:
Awng Dang Lam" ngu ai (myen) Ga shagawp shagun dat ai yaw. KK a chyeju shakawn ra ai shiga langai shana dat ai. Npawn hte Hkala lapran e nga ai Manmaw lam ntsa na, ngu ai KIA post (ahkyak langai) hpe Gangdauyang M.post kaw na mani (24.5.2012) myawk 12 lang dum bang ma ai rai yang, 10lang gaw makau grup-yin e sha hkrat kapaw mat nna, 2 lang gaw, mau na zawn lamu ganghkau e sha ngoi kapaw mat ai..... da. Mauhpa shiga, KK galaw ai lam re. Chyeju aja awa shakawn ga yaw. Shara shagu mung naw gasat hkat nga ma ai lam na lu ai.
JIC+++click
Microsoft Word - Awmg Dang Lam _myen


text:
18 Ning hpring Sai WP Sha Ni yawng WP Mungdan KIA shanglawt dap hta hpyen wunkat Sa la da ga !!
Ya Mandalay hkan e Byin taw ai Manghkang zawn lani mi Anhte Buga Ginra hkan e N-byin na ngu Kadai mung nlu tsun ai,pahkam n Lu jaw ai,
Byin Wa yang Ti nang Hkum Ti nang Lu makawp maga Na matu hte Myusha Mungdan Hpung masha yawng hpe Lu makawp maga Na matu mung re !!
sinat n Lu hpyen dap n Lu ai Amyu Ni daini katut Sha nga ai hpe Nang Ngai myi chyaw mu taw sai,.
Ntsa na wa shadum taw nga sai.Wunpong ni e.....
Lawan dum hprang mu lu,laknak makoi da ra sai lu..
Shanglawt Hpyendap gaw Anhte yawng a matu shimlum lam jaw ai Anhte a Dap -Anhte a N-ta re !!
MLH
Noak gaw sang hpaw li shachyaw na matu ndau taw nga sai,
Sha u ing hka im wa ai shani sang hpaw li nlu ai ni gaw lim si mat na sha re,
lawan shajin saga lu....


text:
Wunpawng Mungdan Shanglawt Hpung KIO hpe majan kaba bai baw hpang nga ten, Myen asuya dap gaw Sam Hkyeng buga masha ni hpe ‘shawnglam lam madun’ a matu gumhpraw jaw shaga gahkyin nga ai re.Ginra masha ni tsun ai hta, ‘marai langai kaw Myen kyat sen mi jaw na’ ngu nna shaga gahkyin ai lam hpe Waimaw ginwang Sam Hkyeng mare Da Law (Ta-law-gyi) hte grup yin kahtawng ni hta September 20 ya shani kaw nna shaga hpang ai re lam chye lu ai.
Marai 1 hpe kyat sen mi jaw na ngu ai gaw lani mi a matu re kun ngu ai hpe n chye lu shi ai.
Ginra lamu ga lam chye ai Da Law mayan Sam Hkyeng kahtawng masha ni hpe shanhte mare a sinpraw maga Miwa ga jarit mayan KIO ginjaw ginra hte ya yang Myen hpyen ni laja lana htim gasat nga ai Nhkram Bum hte Lai Hpawng Bum majan ni hta ‘lam madun’ hku nna jai lang na matu re lam ginra masha ni Jinghpaw Shiga Dap KNG de tsun ai.
Ya na zawn lahkawn ai dai shani bat Lahkawng Ya shana maga hkying 5pm jan e Myen tat-yin (dap) 5 hpyen hpung ni gaw Nhkram Bum KIA dap hpe laja lana htim gasat ai lam galaw wa ai re.
Dai shana aten hkying hkum mi daram byin ai majan hta, asuya dap maga marai 70 jan si, 40 jan hkala hkrum nna KIA maga 1 asak ap nawng mat ai lam, shawnglam KIA shiga ni tsun ai re.
Shawng de mung, Da Law Sam Hkyeng Pyitusit hte mare masha ni hpe dai ginra KIA hpe gasat ai majan ni hta Myen asuya dap ni jai lang wa sai majaw KIA maga hkra machyi lam ni nga wa sai lam KIA hpyendu ni tsun ai re.
Myen asuya dap gaw KIO/KIA ginjaw ginra shimlam a matu ahkyak ai Nhkram Bum hte Lai Hpawng Bum hpe lai wa sai August shata kaw nna htu gasat wa ai re.
Maga mi de Jinghpaw mungdaw kata Sam Hkyeng hte Lisu buga masha ni hpe n’gawn hpyen (pyitusit) hpung hpaw na n-gun jaw nhtawm laknak hte hpyen wunkat ni jaw nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Monday, 29 August 2011
Hpung Sara hte Majan
Majan pa kaw hkrum ai hpyen wa hpe mara dat ya nna tsawra la na ngu ai gaw mai byin na a ni? Ndai zawn mungdan asuya manghkang a lapran majan jahkring hkring byin ai shaloi hpyen wa a ntsa mara dat ya na lam gaw loi ai amu nrai na re. Hpung sara ni rai timung, majan lahkawng hpe galoi mung gasat nga ra ai. Majan langai gaw, hpung sara ni galoi mung tinang a tinggyeng myit hpe kau da nna Hkristu hte Karai mungdan hte seng ai hpe madung tawn sak hkrung hkawm sa nga ra ai lam rai nga ai. Dai gaw, tinang a machye machyang hta shamyet nna ndai mungkan e sak hkrung na malai Karai Kasang a mungdan ngu ai hpe gaw de let Kabu Gara Shiga hta shamyet nna hkawm sa sak hkrung nga ra ai lam rai nga ai. Bai kaga langai mi gaw, hpung a sasana yi ngam hta tsap lu ai sha nra; kabu gara shiga hkaw let dai hta myit lawm hkan sa ai hpung masha ni yawng a myit masin salum hpe mungga hta ngwi nga pyaw nga nna sim sa nga lu hkra gaw gap nga ra ai lam rai nga ai.
Ndai lahkawng gaw hkum sai hte ashan hte nhtan shai nga ai majaw gsat gala ra ai lam rai nga ai. Raitim, kabu gara shiga hta lakap nna hkum sai hte ashan sha nrai; n tara ai hku up hkang ai ladat hpe gumlang kau ra ai hte n tara ai du ni hpe ninghkap gwi ra ai, nchye nchyang ai majaw byin pru wa ai yubak ningsin lam amyu myu hpe dang lu na lam, nhkru ai tsa dan hte wenyi shadam ni a majaw byin pru wa ai lam shagu hpe chye mu mada nna ninghkap nga ra ai lam ni mung lawm nga ai (Ephesu 6:12).
Dai majaw, hpung magam gun ni gaw galoi mung Karai Kasang a hpyen hkring hpe bu hpun dagraw da ra nga ai (Ehpesu 6:11). Dai zawn byin nga ai ten hta myit galu kaba hkam sharang ai lam mung tut e anga nga ra ai (Yaku 4:1). Gasat ai shaloi mung, makam masham hte gasat ra ga ai (1Timo 6:12). Raitim, anhte a hkum hkrang hpe galoi mung majan pa e rai nga ai ngu sawn da yang mung, simsa lam ngu ai ga hpe hkrang shapraw na gaw nmai byin ai daram rai nga ai. Dai hku nga yang, Kabu Gara Shiga ndai gaw anhte hpe hkum tsup ai sakhkrung lam de ndu wa shangun sai kun ngu san na zawn rai nga ai. Dai majaw, kam sham ai hte sha anhte gaw hkye hkrang la ai hkrum na ga ai, ngu hkam la ai kaw nna hpung sara ni hta makam masham gaw ahkyak ai lam byin wa sai. Karai Kasang hte pawng nga lu na matu Hkristu hku nna sha byin lu na rai nga ai (Roma 5:1). Hkristu a nsen hpe madat nna sak hkrung ra wa saga ai (Kolose 2:13-15). Petru a mungga mung hpung sara ni a matu ahkyak ai lam byin nga sai (1Petru 5:1-4).
Saturday, 4 October 2008
Karai Kasang a Nta Hta (House of God)
Ga baw hpe hti dat ai shaloi gaw laika buk kaba langai byin na daram dam lada nga ai. Raitim Karai Kasang a nta hpe 'Shi a shaman chyeju hkam la ai ni' nga ai shara ngu yang grau hkawn hkrang loi na kam ai.
Ngai jahkring hkring ana nga ai Jinghpaw ni a Hkristan makam masham hta 'Shaman chyeju' nga ai ga re. Dai shaman chyeju gaw kaning re ai hpe wa tsun ma ai kun ngai nchye na ai sha Hkristan tai ai (30) ning jan rai mat ni ai. Ya mung ngai chye na ai hte kaja wa hkam la tsun nga ai ni a masa gaw nbung na re, ngai mung mahkrum madup dai ram nlaw ai. Raitim Chyum Laika hta mu lu ai daw chyen ni hpe yu nna lam brat dan ga nga yang gaw lagaw lam hta mawdaw lam grau ding na re ngu kam nngai.
Ningpawt Ninghpang (N.N 32:22-32) hpe hti yu ga.
Yaku ngu ai wa gaw Isak hte Rebeka a kasha, Esaw (jau gawng) wa a kanau rai nga ai. Shi gaw lak mi alai rai Karai Kasang kaw na shaman chyeju hpe masu nna mung, kashun nna mung, kamu nna mung lu la sai rai nga lu ai. Ndai Yaku gaw madu jan lahkawng ting lu da wu ai hte kasha mung shi dang shaprat wu ai. Madu jan lahkawng la ai hta Karai Kasang a yaw shada ai nlawm nhten; (N.N 30:7-8) hta madu jan Rahkela a shingnan num hpe mung madu jan shatai kau, Rahkela hpe ra ai majaw num masum lu nu ai, (Buy one get three) rai nga lu ai. Shi a kahpu ba Esaw hte mung (14) ning ram wa nrum hkat nu ai. Kahpu a aya masu la ai hpang Yaku gaw gara de sa na shi nchye mat nu ai majaw myit kabung dum jin nna hkrup ai hkan yup hkawm ai mung aten na na sai. Katsa La Ban hpang de tsam mari du yang mung, dumsu bai nam rem ai kaw shi a amyat naw gyam nga ai (N.N 30:39-41). Shi a prat gaw Prangtai gat ai zawn galing gale, ndi nda gumtsat hkawm ai prat kaw na kaning rai Karai Kasang lata la ai amyu a kaji kawa rai wa lu a hka?.
Shi a kahpu kaw na hprawng hkawm ai shaloi shi hkrai sha re, myit masa hpaji hku yu ga nga yang gaw nsin mak ai kade hkawm mat wa na nchye ai prat, tinghkrai dam hkawm, shingkra zawn garen hkawm rai nga yang nsen mung na ai, shingran mung law law mu ai, yup mang mung nhti nhtang shi mu nga ai. Shi hkrum ai yawng hte gaw Karai Kasang kaw na hkrai re ai lam shi bai shading malan da nga ai.
Karai Kasang a nta hta dai zawn re ai ni kaja wa madu da a ni? Yaku gaw shi hkrai yup nga yang shana tup lamu kasa hte kamu hkat ai shi dang na zawn lamu kasa dang na zawn byin ai jahpawt du hkra re. Raitim lamu kasa gaw magyi pawt kaw sha ahtawk ya ai shi labye mat ai. Dai ni na anhte a myi hte yu yang mani hpa maumwi mau sa mau hkrawn mau wam wa nrai ni. Hpa majaw Karai Kasang hte shana tup kamu hkat ra wa sata? SHAMAN CHYEJU hkam la na matu re, nga ai. Kawa Isak kalang shaman ya sai mung nga nga ai. Dai sha nram ai shi nan kamu dang la ai shaman chyeju dai gaw;
1) Mying galai shamying kau ai. Ya kaw nna gaw nang Yaku nrai sai, Israela she rai nit dai. Masha hpe mung Karai Kasang hpe mung gasat hkat nna dang kau nit dai, ngu wu ai. Ya she shi a myit hta lawt na zawn shim lum dum nu ai.
2) Dai jahpawt daw gaw Labye mat ai. Mani hpa mabyin rai nga ai. Karai Kasang hte myi chyaw hkrum sai, nga nna mung tsun shawu nu ai. Yaku gaw Karai Kasang hpe jum tek tawn nna shaman ya yang she dat na ngu shagyeng dat yang, Karai Kasang gaw dai yang e shaman ya sai, nga ai. Dai shara hpe (Hpeniela) Karai Kasang hte myi tut hkrum tim nsi nngai, ngu ai shara re nga ai.
3) Kadai rai nta ngu san yang maga mi na wa ntsun ai, nga ai. Mawshe mung shi hpe shaga ai wa kadai re hpe nchye ai, mying ntsun ai, 'Ngai gaw Ngai wa rai nga nngai' nga ai nga nna tsun da ga ai.
Pawlu mung dai hte maren, Yesu hte lam kaw hkrum ai shaloi, 'Nang kadai wa rai nta' ngu nna san wu ai lam mu lu ai.
Chyum laika hta Yaku zawn masha ni hpe grau kam sham wa u ga (trick) masu nna shadang la chye ai ni law law nga ai hta Kasa Pawlu mung lawm nga ai. Yona mung nga kaba kan kaw masum ya tup rawng sai, dai gaw Karai Kasang a ga n madat nna mayu hkrum sai, nga ai. Dai ni na prat hta kadai wa masum ya nga kaba kan kaw rawng lu na kun. Raitim, Karai lam re majaw nbyin mai ai hpa nnga, ngu nna kam sham mai nga ai.
Masha shagu hpe trick galaw mayu nga ma ai. Raitim, Karai Kasang hpe grau chye na kam sham wa na maga de n gun dat nna masu ai ni rai ma ai majaw mara mu na gaw yak nga mali ai. Kam sham ai anhte a manaw manang ni mung awngdang ai zawn re ai lam lama ma, lawt kawt lu ai mabyin langai ngai, n myit mada ai byin wa ai lam amyu myu hpe Karai Kasang a shaman chyeju re, nga nna hkam la chye ai ni hkrai rai nga ga ai. Sinna mung hta shaman chyeju gaw bungli galaw shakut ai wa sha lu ai, nga ai.
Anhte ni mung Yaku zawn, Pawlu zawn masha ni hpe masu kau hkrup sai kun. Shaman chyeju gaw tsun na yak a ni? Mam hkai da nna dan la lu ai gaw shaman chyeju san san kun, n gun dat arang bang da ai a mahtai rai na kun.
Anhte ni yawng gaw strugling ngu ai tut nawng e gum lan myan da kan ra ai sak hkrung lam hkrai nrai ni? raitim, nang hpa rai dai hku gumlan shakut nga nta? ngu san yang htai na gaw, byin mayu ai hpe tsun na hkrai sha re.
Hpa rai laika shakut nga nni?
Hpa rai ja gumhpraw tam nga nni?
Hpa rai dinghku de nni?
Hpa rai masha ni a gawng malai tai nga nni?
Hpa rai shawa a matu shakut nga nni?
Hpa rai awngdang na chyu myit nga nni?
Hpa rai masha ni hta jan hkra byin mayu nni?
Hpa rai shani shagu bungli galaw kyin nga nni?
Hpa majaw, hpa majaw, hpa majaw ni yawng gaw Blessing ngu ai shaman chyeju lu na de du wa na matu shakut ai hkrai nrai ni? Yaku zawn Karai Kasang hte kamu hkat nna lu ai Shaman chyeju gaw kadai lu gwi a ta? Anhte ni a shaman chyeju nkau mi gaw 'trick' masha ni hpe Karai Kasang a hpung shingkang shadan dan mayu ai hku tsun ai ni law na re. Dai shaman chyeju a shawng kaw shi lama ma galaw da chyalu hkrai rai nga ai.
Ga shadawn: Ndai prat hta masha nkau mi mai gan de kashu kasha ni hpe nga da shangun nna, tsam mari kanu kawa hpe shagun jaw ai kumhpa ni gaw, Shaman chyeju ngu ai ga baw hta hkrai rai nga ai nrai ni? Maigan sa na gumhpraw sen shi kaba ma nna du sai, Karai Kasang a shaman chyeju re law, nga nna ngam nga ai dum nta masha ni gaw masha kaga ni hpe naw tsun nga ai. Yawba zawn machyi si wa ai lam mung shaman chyeju hte ntsan nga ai nrai ni.
Anhte ni yawng mayawng gaw Karai Kasang a dum nta 'House of God' kaw rai nga ga ai nrai ni? masu tim Karai Kasang hta, awngdang ai mi nga, shaman chyeju hpring ai mi nga yang nga, dai lam ni ma hkra gaw Karai Kasang a dum nta hta hkrai byin nga ai hpe mu lu na gin jang kaga law law hku mung tam bram sawk hkrawk achyaw mahti manam dinghkrai yu ra saga ai nrai ni? ngu myit yu na lamang nnan langai hku n gun jaw dat ai lam rai nga li ai law.
Ya nang chye na la sai ndai lam a majaw, shaman chyeju gaw Karai Kasang a nta hta hkrai re lam mi moi na hta grau mu mada wa na sai ngu kam nngai.
Ngai jahkring hkring ana nga ai Jinghpaw ni a Hkristan makam masham hta 'Shaman chyeju' nga ai ga re. Dai shaman chyeju gaw kaning re ai hpe wa tsun ma ai kun ngai nchye na ai sha Hkristan tai ai (30) ning jan rai mat ni ai. Ya mung ngai chye na ai hte kaja wa hkam la tsun nga ai ni a masa gaw nbung na re, ngai mung mahkrum madup dai ram nlaw ai. Raitim Chyum Laika hta mu lu ai daw chyen ni hpe yu nna lam brat dan ga nga yang gaw lagaw lam hta mawdaw lam grau ding na re ngu kam nngai.
Ningpawt Ninghpang (N.N 32:22-32) hpe hti yu ga.
Yaku ngu ai wa gaw Isak hte Rebeka a kasha, Esaw (jau gawng) wa a kanau rai nga ai. Shi gaw lak mi alai rai Karai Kasang kaw na shaman chyeju hpe masu nna mung, kashun nna mung, kamu nna mung lu la sai rai nga lu ai. Ndai Yaku gaw madu jan lahkawng ting lu da wu ai hte kasha mung shi dang shaprat wu ai. Madu jan lahkawng la ai hta Karai Kasang a yaw shada ai nlawm nhten; (N.N 30:7-8) hta madu jan Rahkela a shingnan num hpe mung madu jan shatai kau, Rahkela hpe ra ai majaw num masum lu nu ai, (Buy one get three) rai nga lu ai. Shi a kahpu ba Esaw hte mung (14) ning ram wa nrum hkat nu ai. Kahpu a aya masu la ai hpang Yaku gaw gara de sa na shi nchye mat nu ai majaw myit kabung dum jin nna hkrup ai hkan yup hkawm ai mung aten na na sai. Katsa La Ban hpang de tsam mari du yang mung, dumsu bai nam rem ai kaw shi a amyat naw gyam nga ai (N.N 30:39-41). Shi a prat gaw Prangtai gat ai zawn galing gale, ndi nda gumtsat hkawm ai prat kaw na kaning rai Karai Kasang lata la ai amyu a kaji kawa rai wa lu a hka?.
Shi a kahpu kaw na hprawng hkawm ai shaloi shi hkrai sha re, myit masa hpaji hku yu ga nga yang gaw nsin mak ai kade hkawm mat wa na nchye ai prat, tinghkrai dam hkawm, shingkra zawn garen hkawm rai nga yang nsen mung na ai, shingran mung law law mu ai, yup mang mung nhti nhtang shi mu nga ai. Shi hkrum ai yawng hte gaw Karai Kasang kaw na hkrai re ai lam shi bai shading malan da nga ai.
Karai Kasang a nta hta dai zawn re ai ni kaja wa madu da a ni? Yaku gaw shi hkrai yup nga yang shana tup lamu kasa hte kamu hkat ai shi dang na zawn lamu kasa dang na zawn byin ai jahpawt du hkra re. Raitim lamu kasa gaw magyi pawt kaw sha ahtawk ya ai shi labye mat ai. Dai ni na anhte a myi hte yu yang mani hpa maumwi mau sa mau hkrawn mau wam wa nrai ni. Hpa majaw Karai Kasang hte shana tup kamu hkat ra wa sata? SHAMAN CHYEJU hkam la na matu re, nga ai. Kawa Isak kalang shaman ya sai mung nga nga ai. Dai sha nram ai shi nan kamu dang la ai shaman chyeju dai gaw;
1) Mying galai shamying kau ai. Ya kaw nna gaw nang Yaku nrai sai, Israela she rai nit dai. Masha hpe mung Karai Kasang hpe mung gasat hkat nna dang kau nit dai, ngu wu ai. Ya she shi a myit hta lawt na zawn shim lum dum nu ai.
2) Dai jahpawt daw gaw Labye mat ai. Mani hpa mabyin rai nga ai. Karai Kasang hte myi chyaw hkrum sai, nga nna mung tsun shawu nu ai. Yaku gaw Karai Kasang hpe jum tek tawn nna shaman ya yang she dat na ngu shagyeng dat yang, Karai Kasang gaw dai yang e shaman ya sai, nga ai. Dai shara hpe (Hpeniela) Karai Kasang hte myi tut hkrum tim nsi nngai, ngu ai shara re nga ai.
3) Kadai rai nta ngu san yang maga mi na wa ntsun ai, nga ai. Mawshe mung shi hpe shaga ai wa kadai re hpe nchye ai, mying ntsun ai, 'Ngai gaw Ngai wa rai nga nngai' nga ai nga nna tsun da ga ai.
Pawlu mung dai hte maren, Yesu hte lam kaw hkrum ai shaloi, 'Nang kadai wa rai nta' ngu nna san wu ai lam mu lu ai.
Chyum laika hta Yaku zawn masha ni hpe grau kam sham wa u ga (trick) masu nna shadang la chye ai ni law law nga ai hta Kasa Pawlu mung lawm nga ai. Yona mung nga kaba kan kaw masum ya tup rawng sai, dai gaw Karai Kasang a ga n madat nna mayu hkrum sai, nga ai. Dai ni na prat hta kadai wa masum ya nga kaba kan kaw rawng lu na kun. Raitim, Karai lam re majaw nbyin mai ai hpa nnga, ngu nna kam sham mai nga ai.
Masha shagu hpe trick galaw mayu nga ma ai. Raitim, Karai Kasang hpe grau chye na kam sham wa na maga de n gun dat nna masu ai ni rai ma ai majaw mara mu na gaw yak nga mali ai. Kam sham ai anhte a manaw manang ni mung awngdang ai zawn re ai lam lama ma, lawt kawt lu ai mabyin langai ngai, n myit mada ai byin wa ai lam amyu myu hpe Karai Kasang a shaman chyeju re, nga nna hkam la chye ai ni hkrai rai nga ga ai. Sinna mung hta shaman chyeju gaw bungli galaw shakut ai wa sha lu ai, nga ai.
Anhte ni mung Yaku zawn, Pawlu zawn masha ni hpe masu kau hkrup sai kun. Shaman chyeju gaw tsun na yak a ni? Mam hkai da nna dan la lu ai gaw shaman chyeju san san kun, n gun dat arang bang da ai a mahtai rai na kun.
Anhte ni yawng gaw strugling ngu ai tut nawng e gum lan myan da kan ra ai sak hkrung lam hkrai nrai ni? raitim, nang hpa rai dai hku gumlan shakut nga nta? ngu san yang htai na gaw, byin mayu ai hpe tsun na hkrai sha re.
Hpa rai laika shakut nga nni?
Hpa rai ja gumhpraw tam nga nni?
Hpa rai dinghku de nni?
Hpa rai masha ni a gawng malai tai nga nni?
Hpa rai shawa a matu shakut nga nni?
Hpa rai awngdang na chyu myit nga nni?
Hpa rai masha ni hta jan hkra byin mayu nni?
Hpa rai shani shagu bungli galaw kyin nga nni?
Hpa majaw, hpa majaw, hpa majaw ni yawng gaw Blessing ngu ai shaman chyeju lu na de du wa na matu shakut ai hkrai nrai ni? Yaku zawn Karai Kasang hte kamu hkat nna lu ai Shaman chyeju gaw kadai lu gwi a ta? Anhte ni a shaman chyeju nkau mi gaw 'trick' masha ni hpe Karai Kasang a hpung shingkang shadan dan mayu ai hku tsun ai ni law na re. Dai shaman chyeju a shawng kaw shi lama ma galaw da chyalu hkrai rai nga ai.
Ga shadawn: Ndai prat hta masha nkau mi mai gan de kashu kasha ni hpe nga da shangun nna, tsam mari kanu kawa hpe shagun jaw ai kumhpa ni gaw, Shaman chyeju ngu ai ga baw hta hkrai rai nga ai nrai ni? Maigan sa na gumhpraw sen shi kaba ma nna du sai, Karai Kasang a shaman chyeju re law, nga nna ngam nga ai dum nta masha ni gaw masha kaga ni hpe naw tsun nga ai. Yawba zawn machyi si wa ai lam mung shaman chyeju hte ntsan nga ai nrai ni.
Anhte ni yawng mayawng gaw Karai Kasang a dum nta 'House of God' kaw rai nga ga ai nrai ni? masu tim Karai Kasang hta, awngdang ai mi nga, shaman chyeju hpring ai mi nga yang nga, dai lam ni ma hkra gaw Karai Kasang a dum nta hta hkrai byin nga ai hpe mu lu na gin jang kaga law law hku mung tam bram sawk hkrawk achyaw mahti manam dinghkrai yu ra saga ai nrai ni? ngu myit yu na lamang nnan langai hku n gun jaw dat ai lam rai nga li ai law.
Ya nang chye na la sai ndai lam a majaw, shaman chyeju gaw Karai Kasang a nta hta hkrai re lam mi moi na hta grau mu mada wa na sai ngu kam nngai.
Subscribe to: Posts (Atom)


text:
Thursday, 24 November 2011
Religious Tolerance (Ningsin kata nyau chyang rim)
Religious Tolerance ngu ai gaw ningsin kata nyau chyang rim ai hte bung nga ai. Nbung ai nawku htung law law a lapran shada da rap rap ra ra rai ngwi pyaw ai shinggyim wuhpawng gaw de la lu na gaw ndai Tolerance ngu ai ra nga ai. Hkristan Karai gaw yawng hta grau, Buddha tara she reng, Islam Al Lah she tengman, Hindu makam she hkik ngu ai gaw, shada da yu kaji hkat na nhpang sha rai nga ai. Dai zawn shada yu kaji hkat nna hpawng de nga yang tsawm htap ngwi pyaw ai shinggyim wuhpawng byin wa na a ni? Dai majaw, Sinna ga na ni a n gup n gau hta Religious Tolerance, Social Tolerance, Societal Tolerance ngu ai Tolerance amyu myu hpe tsun garu nga masai. Dai gaw, Democracy ngu ai a shingnip shingna mung rai nga ai nhten.
Tolerance ngu ai hpe kadun hku:
-Nawku htung nbung ai shada da manu shadan hkat ai hte chye na hkungga ya hkat ai lam rai nga ai.
- Nawku htung a sharin achyin lam ni hpe hkap la hkan sa ya nra ai, dawdan je yang mung ndi ging ai, jahpoi shahpyak n galaw na hte masha hpe hkungga ai zawn nawku htung hpe mung tsawra hkungga ya mai nga ai.
-Masha langai ngai hpe shi nawku ai nawku htung a majaw ginhka ginrang, jahpoi shahpyak rang rip re ai lam n galaw ging ai.
-Nawku htung langai ngai hta npawt tawn nna wuhpung ting a matu ahkaw ahkang la ai lam, kaga makam masham hpung ni nmai shang lawm hkra re ai shinggyim wuhpawng gaw de ai lam hte tinang a makam masham htung hta shamyet nna yawng hkan sa na tara jahkrat ai lam ni n galaw ging nga ai.
- Shinggyim wuhpawng hta wanglu wanglang tsun shaga hpawng de lu na matu, tinang a makam masham majaw dut dang nna nshang lawm lu ai rai yang dai gaw tsang ra ai nawku htung rai nga ai.
Subscribe to: Posts (Atom)


text:
Monday, 3 January 2011
Nawku Htung Gaw Sakhkrung Lai Re (Religion as a way of life)
DAW 2
Lam
Karai Kasang gaw sakhkrung lam yawng hpe shading ya ai wa re ngu anhte hkam la ga ai (Gashagawp 3:6). Raitim, dai 'lam' ngu ai gaw anhte a myit mang ai hte mung shai nga ai (Esaia 55:9). Dai majaw, Karai Kasang hpe lam re ngu kam hpa nga ninglen, Shi a lam gaw nau wa sung dam la ai majaw anhte ni hpe ung ang shangun nga ai (Roma 11:33).
Monday, 27 December 2010
Nawku Htung Gaw Sakhkrung Lai Re (Religion as a way of life)
Daw 1
Nawku htung gaw masha e myit jasat da ai, tara hpe hkan ai hte kyang lailen hte seng ai lam ni re nga ma ai. Raitim, dai hku myit ai gaw lam yit shangun nga ai. Hebre ni gaw, Nawku htung hpe sak hkrung lai re nga ma ai. Gara hku sak hkrung ai ngu ai gaw Nawku htung re.
Subscribe to: Posts (Atom)


text:
Mission
Shiga madat ni a wenyi lam, myit masin lam, nga sat nga sa lam, htung hkying the sak hkrung nga sa lam ni hta rawt jat galu gaba bawng ring wa u lu ga matu RVA Jinghpaw nsen shapoi dap kaw nna makam masham the seng ai lamang, shiga jaw ya ai lamng, htung hkying lamang the rawt jat bawng ring lamang ni hpe shapoi ya nga ga ai.
Vision
RVA Jinghpaw nsen shapoi lamng ni hpe hkap madat hkam la ai a marang e wun pawng sha ni teng man ai the lachyum pru ai prat the sak hkrung nga pra lu let grau kaja ai hkristian masha ni tai wa lu na.
While listening to the Radio Veritas Asia Kachin Service radio programs, the Kachin people may live their lives truthfully and fruitfully as better persons and better Christians.
Laksan yaw shada ai lam ni (Specific objectives)
- Wenyi lam tha n gun ban ya lu na matu the tsawm htap ai nga sat nga sa lam ni the nga sa chye lu na hkra Karai kasang a mungga hpe hkaw tsun ya na, nawku hpung a sharin shaga lam ni hpe sharin shaga ya na.
- Wun pawng sha tai nga lu ai ngu ai lam hpe kabu gara arawng la chye wa hkra Wun pawng sha ni a tsawm htap ai manu dan ai htung hkying lai len, lai htung masa, laili laiaka ni hpe sharin ya na.
- Mung kan the tinang a buga makau grup yin hta byin nga ai lam ni hpe mu chyu wa lu nna dai mabyin masa ni hpe ding lik maram la let dai mabyin ni the jaw ang masa the tsun tsap lu na, htap ai ai masa the tinang a prat hpe gram lajang la lu mu ga matu mung kan shiga the makau gyin hta byin nga ai mabyin lam nin hpe tang madun ya na.
- Tsawm htap kasi la mai ai hkristian kun ding hku ni gaw gap la lu na matu the kashu kasha ni hpe astam shapan shalet hpaji jaw la lu na matu kun ding hku ni hpe matsun madaun ai lam ni galaw la na.
- Ramma ni shayi shadang sha ni nse nsa ai re ai lam ni the nang hpam malu masha ni a hpyen hta hkrat sum mat ai lam nnga u ga the ning baw ning la kaja ni byin tai wa lu u ga matu matsun madaun ya na.
- Awng dan bawng ring ai shing gyim prat hpe lu la mu ga matu kan bau bungli the seng ai lam ni the hpaji jaw la ai lam ni galaw ya na.
- Makam masham hpung shada da hku hkau ganawn mazum ai lamang ni hpe shapoi ya ai hku nna Hkristan ni galung gahkyin wa lu u ga matu mung, makam masha hpung nbung ai shada da a lapran shada tsawra hkungga chye na hkat ai lam ni nga wa hkra gaw gap na.